qundao/data-zh-poetry huggingface dataset:
采荔子十绝·其一
作者：刘克庄
朝代：宋
体裁：五言绝句

策杖凌晨出，携筐薄暮归。未知故山荔，何似首阳薇。
采荔子十绝·其七
作者：刘克庄
朝代：宋
体裁：五言绝句

帝享老臞仙，丹苞实醴泉。犹嫌无供帐，赐以锦漫天。
采荔子十绝·其三
作者：刘克庄
朝代：宋
体裁：五言绝句

开国何其忝，笺天未必俞。缴还三百户，换赐一千株。
采荔子十绝·其九
作者：刘克庄
朝代：宋
体裁：五言绝句

怀橘悲何及，芸瓜老不任。摘来先庙祭，洒泪向松阴。
采荔子十绝·其二
作者：刘克庄
朝代：宋
体裁：五言绝句

一鹤为前导，奚烦绛节哉。樵苏私借问，何处地仙来。
采荔子十绝·其五
作者：刘克庄
朝代：宋

解使冰肠暖，能令玉色腴。
谁能补丹诀，素女绛罗襦。
采荔子十绝·其五
作者：刘克庄
朝代：宋

解使冰肠煖，能令玉色腴。谁能补丹诀，素女绛罗襦。
采荔子十绝·其八
作者：刘克庄
朝代：宋
体裁：五言绝句

包柚书云尔，分桃传有之。怜渠生处远，玉食偶然遗。
采荔子十绝·其六
作者：刘克庄
朝代：宋
体裁：五言绝句

童子偷无怪，先生老尚馋。采时留绝顶，猿鸟要分甘。
采荔子十绝·其十
作者：刘克庄
朝代：宋
体裁：五言绝句

传得上林种，曾于艮岳栽。吾君无嗜好，不贡一株来。
采荔子十绝·其四
作者：刘克庄
朝代：宋
体裁：五言绝句

日日烦汤使，年年费火攻。暮龄知艾附，不及荔枝功。
释老六言十首
作者：刘克庄
朝代：宋

九万里抟而上，三千秋鸣相酬。
未免为二蠱笑，谁能作双鸟囚。
释老六言十首
作者：刘克庄
朝代：宋

惠能铁叶漆布，瞿昙金棺茶毗。若道老君不死，未知秦失吊谁。应真渡揭厉水，个个皆以杖扶。长江千里天堑，讵能踏一枝芦。道家事颇恍惚，稗官书多诙谐。帝居非若溷也，天上岂有厕哉。一笔受楞严义，三书赠大颠衣。取经烦猴行者，吟诗输鹤阿师。九万里抟而上，三千秋鸣相酬。未免为二蛊笑，谁能作双鸟囚。或说自竺乾至，或云先混沌生。貌似金毛狮子，心疑白蝙蝠精。今无寻师重趼，古有求人宿舂。道在青牛关外，经来白马寺中。吾尝评石鼎诗，盖出一手所为。若使弥明能道，唐朝有两退之。慧灯回照觉性，灵丹难活肉身。世无伶俐衲子，天有愚懵仙人。参请烧丹方士，瞻相多宝如来。闻丹灶有声裂，入宝山空手回。
释老六言十首·其一
作者：刘克庄
朝代：宋
体裁：六言诗

惠能铁叶漆布，瞿昙金棺茶毗。若道老君不死，未知秦失吊谁。
释老六言十首·其一〇
作者：刘克庄
朝代：宋

参请烧丹方士，瞻相多宝如来。
闻丹竈有声裂，入宝山空手回。
释老六言十首·其七
作者：刘克庄
朝代：宋
体裁：六言诗

今无寻师重趼，古有求人宿舂。道在青牛关外，经来白马寺中。
释老六言十首·其三
作者：刘克庄
朝代：宋
体裁：六言诗

道家事颇恍惚，稗官书多诙谐。帝居非若溷也，天上岂有厕哉。
释老六言十首·其九
作者：刘克庄
朝代：宋
体裁：六言诗

慧灯回照觉性，灵丹难活肉身。世无伶俐衲子，天有愚懵仙人。
释老六言十首·其二
作者：刘克庄
朝代：宋

应真渡揭厉水，个个皆以杖扶。长江千里天堑，讵能踏一枝芦。
释老六言十首·其二
作者：刘克庄
朝代：宋

应真渡揭厉水，箇箇皆以杖扶。
长江千里天堑，讵能踏一枝芦。
释老六言十首·其五
作者：刘克庄
朝代：宋
体裁：六言诗

九万里抟而上，三千秋鸣相酬。未免为二蛊笑，谁能作双鸟囚。
释老六言十首·其八
作者：刘克庄
朝代：宋
体裁：六言诗

吾尝评石鼎诗，盖出一手所为。若使弥明能道，唐朝有两退之。
释老六言十首·其六
作者：刘克庄
朝代：宋
体裁：六言诗

或说自竺乾至，或云先混沌生。貌似金毛狮子，心疑白蝙蝠精。
释老六言十首·其六
作者：刘克庄
朝代：宋

或说自竺干至，或云先混沌生。
貌似金毛狮子，心疑白蝙蝠精。
释老六言十首·其十
作者：刘克庄
朝代：宋

参请烧丹方士，瞻相多宝如来。闻丹灶有声裂，入宝山空手回。
释老六言十首·其四
作者：刘克庄
朝代：宋
体裁：六言诗

一笔受楞严义，三书赠大颠衣。取经烦猴行者，吟诗输鹤阿师。
重次林守韵并柬臞轩二首
作者：刘克庄
朝代：宋

晨坐黄堂夕未归，偶然闭阁句尤奇。颇知韦守临苏郡，不省山公到习池。烧尾且陪攀桂集，遨头别有探梅期。自惭属和悭才思，尤甚春船上水时。禁中前欲唤公归，读轼文章每叹奇。玉节不烦熬雪海，金芝元合产铜池。愈郊各洗饥寒语，甫白曾为汗漫期。上尽青云记回首，某丘某水钓游时。
重次林守韵并阑臞轩二首
作者：刘克庄
朝代：宋
体裁：七言律诗

晨坐黄堂夕未归，偶然闭阁句尤奇。颇知韦守临苏郡，不省山公到习池。烧尾且陪攀桂集，遨头别有探梅期。自惭属和悭才思，尤甚春船上水时。
重次林守韵并阑臞轩二首
作者：刘克庄
朝代：宋
体裁：七言律诗

禁中前欲唤公归，读轼文章每叹奇。玉节不烦熬雪海，金芝元合产铜池。愈郊各洗饥寒语，甫白曾为汗漫期。上尽青云记回首，某丘某水钓游时。
重次臞轩韵二首
作者：刘克庄
朝代：宋

忆昔抽毫白玉堂，奏篇字字谷年荒。内人久已呼才子，明主今方记寝郎。驽豆未应堪秣骥，鹑笼谁道可容皇。何当雅奏登郊庙，一洗梨园与教坊。潦倒常惭室弗堂，君恩特地与开荒。灵津误作乘槎客，华发羞陪射策郎。金菊歌新赓下鹄，碧梧枝老许栖皇。退臣无路酬天奖，旦旦炉熏祝宝坊。
重次臞轩韵二首·其一
作者：刘克庄
朝代：宋
体裁：七言律诗

忆昔抽毫白玉堂，奏篇字字谷年荒。内人久已呼才子，明主今方记寝郎。驽豆未应堪秣骥，鹑笼谁道可容皇。何当雅奏登郊庙，一洗梨园与教坊。
重次臞轩韵二首·其二
作者：刘克庄
朝代：宋

潦倒常惭室弗堂，君恩特地与开荒。灵津误作乘槎客，华发羞陪射策郎。金菊歌新赓下鹄，碧梧枝老许栖皇。退臣无路酬天奖，旦旦炉熏祝宝坊。
重次臞轩韵二首·其二
作者：刘克庄
朝代：宋

潦倒常惭室弗堂，君恩特地与开荒。
灵津误作乘槎客，华髮羞陪射策郎。
金菊歌新赓下鹄，碧梧枝老许栖皇。
退臣无路酬天奬，旦旦鑪熏祝宝坊。
重饯赵信州分韵得寝字
作者：刘克庄
朝代：宋

近甸骚屑余，当宁焦劳甚。
剖符寄非轻，弄印择已审。
盎然春风和，解此寒色凛。
吾闻守四隣，岂必卫堂寝。
恶马易调伏，小鲜难烹饪。
腊前况屡白，秋杪定一稔。
我侯但凝香，彼州自奠枕。
英英尚书郎，饯诗丽如锦。
骊珠忽满轴，继者皆曹沈。
顾予如病鹤，欲鸣声復噤。
宁论鬼揶揄，行以亲来谂。
南归掣斋铃，傥留故人饮。
重饯赵信州分韵得寝字
作者：刘克庄
朝代：宋

近甸骚屑馀，当宁焦劳甚。剖符寄非轻，弄印择已审。盎然春风和，解此寒色凛。吾闻守四邻，岂必卫堂寝。恶马易调伏，小鲜难烹饪。腊前况屡白，秋杪定一稔。我侯但凝香，彼州自奠枕。英英尚书郎，饯诗丽如锦。骊珠忽满轴，继者皆曹沈。顾予如病鹤，欲鸣声复噤。宁论鬼揶揄，行以亲来谂。南归掣斋铃，傥留故人饮。
重饯赵信州分韵得寝字
作者：刘克庄
朝代：宋

近甸骚屑馀，当宁焦劳甚。剖符寄非轻，弄印择已审。盎然春风和，解此寒色凛。吾闻守四隣，岂必卫堂寝。恶马易调伏，小鲜难烹饪。腊前况屡白，秋桫定一稔。我侯但凝香，彼州自奠枕。英英尚书郎，饯诗丽如锦。骊珠忽满轴，继者皆曹沈。顾予如病鹤，欲鸣声复噤。宁论鬼揶揄，行以亲来谂。南归掣斋铃，傥留故人饮。
野性
作者：刘克庄
朝代：宋

野性无羁束，人间毁誉轻。客言诗惹谤，妻谏酒伤生。窗纳邻峰碧，瓢分远涧清。近来尤少睡，打坐到钟声。
野性
作者：刘克庄
朝代：宋

野性无覊束，人间毁誉轻。
客言诗惹谤，妻谏酒伤生。
窗纳邻峯碧，瓢分远涧清。
近来尤少睡，打坐到钟声。
野望
作者：刘克庄
朝代：宋

稍有西风起，孤筇挟自随。
名山多着寺，古木必为祠。
鸟过投林急，樵归度嶂迟。
相寻惟有月，搔首待移时。
野望
作者：刘克庄
朝代：宋

稍有西风起，孤筇挟自随。名山多着寺，古林必为祠。鸟过投林急，樵归度嶂迟。相寻惟有月，搔首待移时。
野望
作者：刘克庄
朝代：宋

稍有西风起，孤筇挟自随。名山多著寺，古木必为祠。鸟过投林急，樵归度嶂迟。相寻惟有月，搔首待移时。
金陵作
作者：刘克庄
朝代：宋

高牙拂云车带雨，清晓西州气成雾。
玉麟堂上少文书，白鹭亭前多杖屦。
古来此地一都会，城郭楼台尽非故。
落日曚昽江北山，断烟髣髴新亭路。
神州岂但夷甫责，西风更有元规污。
是中端的得长城，正自不能堪短簿。
戏马频从九日游，南楼许共诸君住。
眼前突兀坡老碑，醉裏吟哦谪仙句。
只今蕙帐怨猿鹤，想见齐盟忆鸥鹭。
淮南四月蚕麦熟，宫阙山河烦卧护。
了知此意诚能驯，未许寻公遂初赋。
金陵作
作者：刘克庄
朝代：宋

高牙拂云车带雨，清晓西州气成雾。玉麟堂上少文书，白鹭亭前多杖屦。古来此地一都会，城郭楼台尽非故。落日曚昽江北山，断烟髣髴新亭路。神州岂但夷甫责，西风更有元规污。是中端的得长城，正自不能堪短簿。戏马频从九日游，南楼许共诸君住。眼前突兀坡老碑，醉里吟哦谪仙句。只今蕙帐怨猿鹤，想见齐盟忆鸥鹭。淮南四月蚕麦熟，宫阙山河烦卧护。了知此意诚能驯，未许寻公遂初赋。
金陵作
作者：刘克庄
朝代：宋

高牙拂云车带雨，清晓西州气成雾。玉麟堂上少文书，白鹭亭前多杖屦。古来此地一都会，城郭楼台尽非故。落日曚曨江北山，断烟仿佛新亭路。神州岂但夷甫责，西风更有元规污。是中端的得长城，正自不能堪短簿。戏马频从九日游，南楼许共诸君住。眼前突兀坡老碑，醉里吟哦谪仙句。只今蕙帐怨猿鹤，想见齐盟忆鸥鹭。淮南四月蚕麦熟，宫阙山河烦卧护。了知此意诚能驯，未许寻公遂初赋。
铁塔寺
作者：刘克庄
朝代：宋
体裁：五言律诗

细认苔间字，方知铸塔时。不因兵废坏，似有物扶持。古殿人开少，深窗日上迟。僧言明受事，相对各攒眉。
铁塔院
作者：刘克庄
朝代：宋
体裁：五言律诗

铁塔荒凉院，年深失主名。昔游基已废，今至屋皆成。人出私钱施，僧凭愿力营。如何榆塞上，却有未包城。
铜雀瓦砚歌一首谢林法曹
作者：刘克庄
朝代：宋

凉州贼烧洛阳宫，黄屋迁播侨邺中。
兵驱椒房出复壁，帝不能捄忧及躬。
台下役夫皆菜色，台上美人如花红。
九州战血丹野草，不闻鬼哭闻歌钟。
时人肆駡作汉贼，相国自许贤周公。
一朝西陵瘗弓剑，帐殿寂寞来悲风。
美人去事黄初帝，家法乃与穹庐同。
繁华销歇世代远，惟有漳水流无穷。
时时耕者镢遗瓦，苏侵土蚀疑古铜。
后来好事斲成砚，平视端歙相长雄。
参军得之喜不寐，携归光怪夜吐虹。
谓宜载宝饷洛贵，顾肯割爱遗山翁。
翁生建安七子后，幼览方册梦寐通。
白头始获交石友，非不磨砺无新功。
復愁偷儿瞰吾屋，窃去奚异玉与弓。
书生一砚何足计，老瞒万瓦扫地空。
铜雀瓦砚歌一首谢林法曹
作者：刘克庄
朝代：宋

凉州贼烧洛阳宫，黄屋迁播侨邺中。兵驱椒房出复壁，帝不能救忧及躬。台下役夫皆菜色，台上美人如花红。九州战血丹野草，不闻鬼哭闻歌钟。时人肆骂作汉贼，相国自许贤周公。一朝西陵瘗弓剑，帐殿寂寞来悲风。美人去事黄初帝，家法乃与穹庐同。繁华销歇世代远，惟有漳水流无穷。时时耕者钁遗瓦，苏侵土蚀疑古铜。后来好事斲成砚，平视端歙相长雄。参军得之喜不寐，携归光怪夜吐虹。谓宜载宝饷洛贵，顾肯割爱遗山翁。翁生建安七子后，幼览方册梦寐通。白头始获交石友，非不磨砺无新功。复愁偷儿瞰吾屋，窃去奚异玉与弓。书生一砚何足计，老瞒万瓦扫地空。
铜雀瓦砚歌一首谢林法曹
作者：刘克庄
朝代：宋

凉林贼烧洛阳宫，黄屋迁播侨邺中。
兵驱椒房出複壁，帝不能救忧及躬。
台下役夫皆菜色，台上美人如花红。
九州战血丹野草，不闻鬼哭闻歌钟。
时人肆骂作汉贼，相国自许贤周公。
一朝西陵瘗弓剑，帐殿寂寞来悲风。
美人去事黄初帝，家法乃与穹庐同。
繁华销歇世代远，惟有漳水流无穷。
时时耕者钁遗瓦，苏侵土蚀疑古铜。
后来好事斩成砚，平视端歙相长雄。
参军得之喜不寐，携归光怪夜吐虹。
谓宜载宝饷洛贵阳市，顾肯割爱遗山翁。
翁生建安七子后，幼览方册梦寐通。
白头始获交石友，非不磨砺无新功。
复愁偷儿瞰吾屋，窃去奚异玉与弓。
书生一砚何足计，老瞒万瓦扫地空。
铧觜
作者：刘克庄
朝代：宋

世传灵渠自秦始，南引漓江会湘水。楚山忧赭石畏鞭，凿崖通堑三百里。篙师安知有史禄，割牲沈币祀渎鬼。我舟阁浅怀若人，要是天下奇男子。只今渠废无人修，嗟乎秦吏未易訾。
铧觜
作者：刘克庄
朝代：宋

世传灵渠自秦始，南引灕江会湘水。
楚山忧赭石畏鞭，凿崖通堑三百里。
篙师安知有史禄，割牲沈币祀渎鬼。
我舟阁浅怀若人，要是天下奇男子。
只今渠废无人修，嗟乎秦吏未易訾。
铭座一首
作者：刘克庄
朝代：宋

□□幸已逃忧责，铭座犹思儆耄荒。平日何曾欺闇室，暮年不会议明堂。重金身宠生无益，赐扇恩深死未忘。扈跸老臣开九帙，感今怀旧独凄凉。
铭座一首
作者：刘克庄
朝代：宋

□□幸已逃忧责，铭座犹思儆耄荒。
平日何曾欺闇室，暮年不会议明堂。
重金身宠生无益，赐扇恩深死未忘。
扈跸老臣开九袠，感今怀旧独凄凉。
铭座六言二首
作者：刘克庄
朝代：宋

象防吊露埋齿，麝以香闻割脐。群儿争放纸鹞，老子宁为木鸡。数步觉萧娘臭，三日闻荀令香。涑水公铭衾戒，乖崖老按剑防。
铭座六言二首
作者：刘克庄
朝代：宋

象防迹露埋齿，麝以香闻割脐。
群儿争放纸鹞，老子宁为木鸡。
铭座六言二首·其一
作者：刘克庄
朝代：宋

象防吊露埋齿，麝以香闻割脐。群儿争放纸鹞，老子宁为木鸡。
铭座六言二首·其一
作者：刘克庄
朝代：宋

象防弔露埋齿，麝以香闻割脐。
羣儿争放纸鹞，老子宁为木鸡。
铭座六言二首·其二
作者：刘克庄
朝代：宋
体裁：六言诗

数步觉萧娘臭，三日闻荀令香。涑水公铭衾戒，乖崖老按剑防。
铭诗一首
作者：刘克庄
朝代：宋

眼如电，十年读。腹如栉，三冬足。昔池上，赓黄鹄。今田间，叱黄犊。耕谷口，庐汾曲。洁去就，免殆辱。余先人，奋白屋。忠孝家，文章录。修名远，大运促。藐诸孤，忝似续。既显庸，亦老宿。如毛德，如天福。郭之东，溪之北，百弓地，十围木。几哉丘，吾所卜。汉赵岐，唐杜牧。皆自铭，不它属。虽短章，颇实录。
铭诗一首
作者：刘克庄
朝代：宋
体裁：古风

眼如电，十年读。腹如栉，三冬足。昔池上，赓黄鹄。今田间，叱黄犊。耕谷口，庐汾曲。洁去就，免殆辱。余先人，奋白屋。忠孝家，文章箓。修名远，大运促。藐诸孤，忝似续。既显庸，亦老宿。如毛德，如天福。郭之东，溪之北。百弓地，十围木。乐哉丘，吾所卜。汉赵岐，唐杜牧。皆自铭，不它属。虽短章，颇实录。
锁谏图
作者：刘克庄
朝代：宋
体裁：七言绝句

谠言直触大单于，赖有阏氏上谏书。若把汉唐宫苑比，玉环飞燕总输渠。
锁谏图
作者：刘克庄
朝代：宋

谠言直触大单于，頼有阏氏上谏书。
若把汉唐宫苑比，玉环飞燕总输渠。
锦孙
作者：刘克庄
朝代：宋
体裁：五言绝句

胎发落居后，屠苏饮最先。眉间八十字，愿汝过翁年。
锦孙
作者：刘克庄
朝代：宋

胎髮落居后，屠苏饮最先。
眉间八十字，愿汝过翁年。
锦湖新亭告成宸翰大书水村二字以落之二诗辄附贺客之后
作者：刘克庄
朝代：宋

暂辞玉笋眷犹浓，朝野皆知不世逢。贺老曾求湖一曲，希夷亦乞华三峰。凤衔奎墨飞华扁，虎拜觚棱折御封。帝以此翁深易学，除官壹似郑司农。自说秋毫尽帝恩，煌煌曦画照乾坤。偶留佳客常投辖，怕碍游人不设门。枕曲先生传醉种，咏梅处士有诗孙。何须更羡东西陕，君管南村我北村。
锦湖新亭告成宸翰大书水村二字以落之二诗辄附贺客之后·其一
作者：刘克庄
朝代：宋
体裁：七言律诗

暂辞玉笋眷犹浓，朝野皆知不世逢。贺老曾求湖一曲，希夷亦乞华三峰。凤衔奎墨飞华扁，虎拜觚棱折御封。帝以此翁深易学，除官壹似郑司农。
锦湖新亭告成宸翰大书水村二字以落之二诗辄附贺客之后·其二
作者：刘克庄
朝代：宋
体裁：七言律诗

自说秋毫尽帝恩，煌煌曦画照乾坤。偶留佳客常投辖，怕碍游人不设门。枕曲先生传醉种，咏梅处士有诗孙。何须更羡东西陕，君管南村我北村。
锦湖新亭告成宸翰大书水村二字以落之二诗辄附贺客之后·其二
作者：刘克庄
朝代：宋

自说秋毫尽帝恩，煌煌曦画照干坤。
偶留佳客常投辖，怕碍游人不设门。
枕麯先生传醉种，咏梅处士有诗孙。
何须更羡东西陕，君管南村我北村。
长溪陈梦雷携表弟赵君玉书相访
作者：刘克庄
朝代：宋

□□外弟寄双鱼，细读银鈎卷復舒。
愧我挂冠方草奏，误君载盾过茆庐。
罢祠久绝支离粟，失势谁看闲杂书。
老畏春寒缩如鳖，坐妨沽酒摘园蔬。
长溪陈梦雷携表弟赵君玉书相访
作者：刘克庄
朝代：宋
体裁：七言律诗

□□外弟寄双鱼，细读银钩卷复舒。愧我挂冠方草奏，误君载盾过茆庐。罢祠久绝支离粟，失势谁看闲杂书。老畏春寒缩如鳖，坐妨沽酒摘园蔬。
长相思·其四
作者：刘克庄
朝代：宋

烟凄凄。草凄凄。野火原头烧断碑。不知名姓谁。印累累。冢累累。千万人中几个归。荣华朝露晞。劝一杯。复一杯。短锸相随死便埋。英雄安在哉。眉不开。怀不开。幸有江边旧钓台。拂衣归去来。
长相思·劝一杯
作者：刘克庄
朝代：宋
体裁：词

劝一杯。复一杯。短锸相随死便埋。英雄安在哉。眉不开。怀不开。幸有江边旧钓台。拂衣归去来。
长相思·烟凄凄
作者：刘克庄
朝代：宋
体裁：词

烟凄凄。草凄凄。野火原头烧断碑。不知名姓谁。印累累。冢累累。千万人中几个归。荣华朝露晞。
长相思惜梅
作者：刘克庄
朝代：宋
体裁：词

寒相催。暖相催。催了开时催谢时。丁宁花放迟。角声吹。笛声吹。吹了南枝吹北枝。明朝成雪飞。
长相思（寄远）
作者：刘克庄
朝代：宋
体裁：词

朝有时。暮有时。潮水犹知日两回。人生长别离。来有时。去有时。燕子犹知社后归。君行无定期。
长相思（饯别）
作者：刘克庄
朝代：宋
体裁：词

风萧萧。雨萧萧。相送津亭折柳条。春愁不自聊。烟迢迢。水迢迢。准拟江边驻画桡。舟人频报潮。
门前榕树
作者：刘克庄
朝代：宋

木寿尤推栎与樗，观榕可信漆园书。
绝无翡翠来巢此，曾有蚍蜉欲撼渠。
五凤修成安用汝，万牛力挽竟何如。
山头旦旦寻斤斧，拥肿全生计未疎。
门前榕树
作者：刘克庄
朝代：宋

木寿尤推栎与樗，观榕可信漆园书。绝无翡翠来巢此，曾有蚍蜉欲撼渠。五凤修成安用汝，万牛力挽竟何如。山头旦旦寻斤斧，拥肿全生计未疏。
门外
作者：刘克庄
朝代：宋

门外沙鸥忽散群，云何飞矢远寻君。今身莫是前□干，异世宁无后子云。早岁多言生悔吝，暮年双聩断知闻。吾儿谨勿趋华藻，宁使班书议少文。平生孤立懒随群，未爱标名附五君。投老病身甘碓□，无穷世事等轮云。牛衣尚许寻初服，蚕室何堪续旧闻。玉座他年如记忆，安知不讲礼融文。
门外·其一
作者：刘克庄
朝代：宋

门外沙鸥忽散羣，云何飞矢远寻君。
今身莫是前□干，异世宁无后子云。
早岁多言生悔吝，暮年双聩断知闻。
吾儿谨勿趋华藻，宁使班书议少文。
门外·其一
作者：刘克庄
朝代：宋

门外沙鸥忽散群，云何飞矢远寻君。今身莫是前□干，异世宁无后子云。早岁多言生悔吝，暮年双聩断知闻。吾儿谨勿趋华藻，宁使班书议少文。
门外·其二
作者：刘克庄
朝代：宋
体裁：七言律诗

平生孤立懒随群，未爱标名附五君。投老病身甘碓□，无穷世事等轮云。牛衣尚许寻初服，蚕室何堪续旧闻。玉座他年如记忆，安知不讲礼融文。
门外夜检故书得孙季蕃词有怀其人二首·其一
作者：刘克庄
朝代：宋
体裁：七言律诗

贪听谯更夜未眠，偶拈一卷向灯前。凤箫按谱声声叶，鲛帕盛珠颗颗圆。洛叟曾规秦学士，蜀公晚喜柳屯田。江湖冷落词人少，难起花翁傍酒边。
问友人病
作者：刘克庄
朝代：宋
体裁：七言律诗

病来清瘦欲通仙，深炷香篝扫地眠。野客劝寻廉药买，外人偷出近诗传。术庸难靠医求效，俗陋多依鬼乞怜。鸥鹭如欺行迹少，分明溪上占渔船。
问友人病
作者：刘克庄
朝代：宋

病来清瘦欲通僊，深炷香篝扫地眠。
野客劝寻廉药买，外人偷出近诗传。
术庸难靠医求效，俗陋多依鬼乞怜。
鸥鹭如欺行迹少，分明溪上占渔船。
问讯大渊痔疾
作者：刘克庄
朝代：宋
体裁：七言律诗

秋来日日候双凫，霍地光阴迫岁除。古有客过雄寂寞，今无人问白何如。苏先自说饥餐面，蒙叟曾嗤舐得车。纵使村翁穷到骨，岂无薄醴与枯鱼。
问讯大渊痔疾
作者：刘克庄
朝代：宋

秋来日日候双鳬，霍地光阴迫岁除。
古有客过雄寂寞，今无人问白何如。
苏先自说饥餐麵，蒙叟曾嗤舐得车。
纵使村翁穷到骨，岂无薄醴与枯鱼。
问讯竹溪二首
作者：刘克庄
朝代：宋

与子穷通占得失，词臣进退击污隆。
拾青伊辈俱腾上，饮墨夫谁不热中。
有太学生笑韩子，为西崑者谤欧公。
他时陆氏庄相望，始验先生造士功。
问讯竹溪二首
作者：刘克庄
朝代：宋

举子穷通占得失，词臣进退系污隆。拾青伊辈俱腾上，饮墨夫谁不热中。有太学生笑韩子，为西昆者谤欧公。他时陆氏庄相望，始验先生造士功。几度书来说乞身，果然跳出软红尘。推黄粱枕了无梦，对紫薇花他有人。杜老诗犹怀主相，瞿昙法贵等冤亲。竹君樗叟俱强健，天遣相从寂寞滨。
问讯竹溪二首·其一
作者：刘克庄
朝代：宋

举子穷通占得失，词臣进退系污隆。拾青伊辈俱腾上，饮墨夫谁不热中。有太学生笑韩子，为西昆者谤欧公。他时陆氏庄相望，始验先生造士功。
问讯竹溪二首·其一
作者：刘克庄
朝代：宋

举子穷通占得失，词臣进退繫污隆。
拾青伊辈俱腾上，饮墨夫谁不热中。
有太学生笑韩子，为西昆者谤欧公。
他时陆氏庄相望，始验先生造士功。
问讯竹溪二首·其二
作者：刘克庄
朝代：宋
体裁：七言律诗

几度书来说乞身，果然跳出软红尘。推黄粱枕了无梦，对紫薇花他有人。杜老诗犹怀主相，瞿昙法贵等冤亲。竹君樗叟俱强健，天遣相从寂寞滨。
闰夏六月书事一首
作者：刘克庄
朝代：宋
体裁：古风

自矜力健爪距刚，乘夜阴黑来康庄。东家亡羊西失狗，不觉杲日升扶桑。村农贾勇群捕逐，一农奋戈扼其吭。虎立而攫吼动地，万夫辟易农重伤。众戈攒聚攻腹背，虎既倒毙农亦僵。居人空巷观死虎，竞设饮具罗酒浆。独怜逝者不可返，孩幼呱呱啼其傍。古来猛士岂易得，揖蛙可以图霸王。恨渠手无羽林鎗，血膏原野魂国殇。何如姑养北宫勇，犹可自附南方强。
闲居
作者：刘克庄
朝代：宋
体裁：七言律诗

纳履归来六载强，身閒冷看世人忙。远公有酒邀莲社，录事无资助草堂。柿被鸟残分亦好，李为螬食咽何妨。春山何处无薇蕨，更不须求辟谷方。
闲居
作者：刘克庄
朝代：宋

纳履归来六载强，身闲冷看世人忙。远公有酒邀莲社，录事无资助草堂。柿被鸟残分亦好，李为螬食咽何妨。春山何处无薇蕨，更不须求辟谷方。
闲居即事
作者：刘克庄
朝代：宋
体裁：五言律诗

性偶安林薮，元非慕独清。米从仁祖乞，粟是伯夷耕。废井通邻汲，深墙隔市声。却因虚澹极，亦自觉身轻。
闲情
作者：刘克庄
朝代：宋
体裁：七言绝句

宴坐仅留半窗月，归装只载一船愁。可怜潘令无标致，却为闲情白了头。
闻东轩讣
作者：刘克庄
朝代：宋

君给相如札，吾方长道山。燕犹栖旧垒，驹已养天闲。位逼将求说，书来欲铸颜。柰何化鹤去，不见珥貂还。
闻东轩讣·其一
作者：刘克庄
朝代：宋
体裁：五言绝句

君给相如札，吾方长道山。燕犹栖旧垒，驹已养天闲。
闻东轩讣·其二
作者：刘克庄
朝代：宋
体裁：五言绝句

位逼将求说，书来欲铸颜。柰何化鹤去，不见珥貂还。
闻五月八日宸翰口号十首
作者：刘克庄
朝代：宋

有文殊佛来禅室，无后将军顾草庐。肉眼错看病居士，玉音犹记老尚书。叩墀还笏今三闰，誓墓垂车又五春。赖有两轮大圆镜，当空照见戴盆人。饮瓢未必臞颜氏，裹饭谁曾访子来。天上人间唯玉帝，肯分雨露到枯荄。树精犹识吕翁仙，舆尉安知绛老贤。黄吻小儿吾语汝，古来天子礼高年。喜孝肃才令次对，携明逸手与同登。臣于二老非俦匹，惭愧虚加学士称。三重茅喜无乾雨，一瓣香祈大有年。却笑痴人即山铸，不如老子仰天田。物色桐江垂钓客，招延商岭茹芝翁。永歌帝阁薰弦里，密启词垣夹袋中。曾为元礼登龙客，亦上昭王市骏台。相与席间珠履说，此翁虽瞽有诗来。翁参老龙华皓首，儿非逸骥附青云。瓣香先祝尧天子，次祝汾阳郭令君。古人一饭必思偿，恩大如天未易忘。囝罢白头相告语，三生不可负容堂。
闻五月八日宸翰口号十首
作者：刘克庄
朝代：宋

有文殊佛来禅室，无复将军顾草庐。
肉眼错看病居士，玉音犹记老尚书。
闻五月八日宸翰口号十首·其一
作者：刘克庄
朝代：宋
体裁：古风

有文殊佛来禅室，无后将军顾草庐。肉眼错看病居士，玉音犹记老尚书。
闻五月八日宸翰口号十首·其七
作者：刘克庄
朝代：宋

物色桐江垂钓客，招延商岭茹芝翁。
永歌帝阁熏絃裏，密启词垣夹袋中。
闻五月八日宸翰口号十首·其七
作者：刘克庄
朝代：宋

物色桐江垂钓客，招延商岭茹芝翁。永歌帝阁薰弦里，密启词垣夹袋中。
闻五月八日宸翰口号十首·其三
作者：刘克庄
朝代：宋
体裁：古风

饮瓢未必臞颜氏，裹饭谁曾访子来。天上人间唯玉帝，肯分雨露到枯荄。
闻五月八日宸翰口号十首·其九
作者：刘克庄
朝代：宋
体裁：古风

翁参老龙华皓首，儿非逸骥附青云。瓣香先祝尧天子，次祝汾阳郭令君。
闻五月八日宸翰口号十首·其二
作者：刘克庄
朝代：宋

叩墀还笏今三闰，誓墓垂车又五春。赖有两轮大圆镜，当空照见戴盆人。
闻五月八日宸翰口号十首·其二
作者：刘克庄
朝代：宋

叩墀还笏今三闰，誓墓垂车又五春。
頼有两轮大圆镜，当空照见戴盆人。
闻五月八日宸翰口号十首·其五
作者：刘克庄
朝代：宋
体裁：古风

喜孝肃才令次对，携明逸手与同登。臣于二老非俦匹，惭愧虚加学士称。
闻五月八日宸翰口号十首·其八
作者：刘克庄
朝代：宋
体裁：古风

曾为元礼登龙客，亦上昭王市骏台。相与席间珠履说，此翁虽瞽有诗来。
闻五月八日宸翰口号十首·其六
作者：刘克庄
朝代：宋

三重茅喜无乾雨，一瓣香祈大有年。却笑痴人即山铸，不如老子仰天田。
闻五月八日宸翰口号十首·其六
作者：刘克庄
朝代：宋

三重茅喜无干雨，一瓣香祈大有年。
却笑痴人即山铸，不如老子仰天田。
闻五月八日宸翰口号十首·其十
作者：刘克庄
朝代：宋
体裁：古风

古人一饭必思偿，恩大如天未易忘。囝罢白头相告语，三生不可负容堂。
闻五月八日宸翰口号十首·其四
作者：刘克庄
朝代：宋
体裁：古风

树精犹识吕翁仙，舆尉安知绛老贤。黄吻小儿吾语汝，古来天子礼高年。
闻何立可李茂钦讣二首
作者：刘克庄
朝代：宋

初闻边报暗吞声，想见登谯与虏争。世俗今犹疑许远，君王元未识真卿。伤心百口同临穴，极目孤城绝救兵。多少虎臣提将印，谁知战死是书生。何老长身李白须，传闻死尚握州符。战场便合营双庙，太学今方出二儒。史馆何人徵逸事，羽林无日访遗孤。病夫畴昔曾同幕，西望关山涕自濡。
闻何立可李茂钦讣二首·其一
作者：刘克庄
朝代：宋

初闻边报暗吞声，想见登谯与虏争。
世俗今犹疑许远，君王元未识真卿。
伤心百口同临穴，极目孤城绝捄兵。
多少虎臣提将印，谁知战死是书生。
闻何立可李茂钦讣二首·其一
作者：刘克庄
朝代：宋

初闻边报暗吞声，想见登谯与虏争。世俗今犹疑许远，君王元未识真卿。伤心百口同临穴，极目孤城绝救兵。多少虎臣提将印，谁知战死是书生。
闻何立可李茂钦讣二首·其二
作者：刘克庄
朝代：宋
体裁：七言律诗

何老长身李白须，传闻死尚握州符。战场便合营双庙，太学今方出二儒。史馆何人徵逸事，羽林无日访遗孤。病夫畴昔曾同幕，西望关山涕自濡。
闻何立可李茂钦讣二首·其二
作者：刘克庄
朝代：宋

何老长身李白鬚，传闻死尚握州符。
战场便合营双庙，太学今方出二儒。
史馆何人征逸事，羽林无日访遗孤。
病夫畴昔曾同幕，西望关山涕自濡。
闻喜宴李教君瑞不赴小诗赞美
作者：刘克庄
朝代：宋

脍人肝与采山薇，举世营营为饱饥。
始信洋洋而逝矣，已烹鶂鶂复哇之。
伏雌雉亦防身害，畴昔羊能兆祸基。
独有广文君卓识，残杯冷炙也牢辞。
闻喜宴李教君瑞不赴小诗赞美
作者：刘克庄
朝代：宋

脍人肝与采山薇，举世营营为饱饥。
始信洋洋而逝矣，已烹鶂鶂復哇之。
伏雌雉亦防身害，畴昔羊能兆祸基。
独有广文君卓识，残杯冷炙也牢辞。
闻喜宴李教君瑞不赴小诗赞美
作者：刘克庄
朝代：宋

脍人肝与采山薇，举世营营为饱饥。始信洋洋而逝矣，已烹鹢鹢复哇之。伏雌雉亦防身害，畴昔羊能兆祸基。独有广文君卓识，残杯冷炙也牢辞。
闻城中募兵有感二首·其二
作者：刘克庄
朝代：宋

昔在军中日募兵，万夫鱼贯列行营。
悬金都市招徕广，立的辕门去取精。
二石开弓犹恨少，双重被铠尚嫌轻。
伍符今属他人手，历历空能记姓名。
闻城中募后有感二首
作者：刘克庄
朝代：宋

昔在军中日募兵，万夫鱼贯列行营。悬金都市招徕广，立的辕门去取精。二石开弓犹恨少，双重补铠尚嫌轻。伍符今属他人手，历历空能记姓名。
闻城中募后有感二首
作者：刘克庄
朝代：宋

调发年多籍半空，虎符招补至闽中。
庄农戎服来操戟，太守儒装学拍弓。
去日初辞乡树绿，到时愁见戌旗红。
募金莫作缠头费，留制衣袍御北风。
闻居厚得祠复次韵二首
作者：刘克庄
朝代：宋

稍欣公议白，又报喷言行。
上漫招东马，人方毁李程。
迎来新观主，伴取老师兄。
汉士方云合，何须鲁雨生。
闻居厚得祠复次韵二首
作者：刘克庄
朝代：宋

诸贤谈稷下，孤士卧漳滨。母亦为投杼，儿宜勿斩轮。无书留逐客，有些吊累臣。一室才容榻，奚烦问疾人。
闻居厚得祠复次韵二首
作者：刘克庄
朝代：宋

诸贤谈稷下，孤士卧漳滨。母亦为投杼，儿宜勿斲轮。无书留逐客，有些吊累臣。一室才容榻，奚烦问疾人。稍欣公议白，又报啧言行。上漫招东马，人方毁李程。迎来新观主，伴取老师兄。汉士方云合，何须鲁两生。
闻居厚得祠复次韵二首·其一
作者：刘克庄
朝代：宋

诸贤谈稷下，孤士卧漳滨。母亦为投杼，儿宜勿斲轮。无书留逐客，有些吊累臣。一室才容榻，奚烦问疾人。
闻居厚得祠復次韵二首·其一
作者：刘克庄
朝代：宋

诸贤谈稷下，孤士卧漳滨。
母亦为投杼，儿宜勿斲轮。
无书留逐客，有些吊纍臣。
一室纔容榻，奚烦问疾人。
闻居厚得祠復次韵二首·其二
作者：刘克庄
朝代：宋
体裁：五言律诗

稍欣公议白，又报啧言行。上漫招东马，人方毁李程。迎来新观主，伴取老师兄。汉士方云合，何须鲁两生。
闻祥应庙优戏甚盛二首
作者：刘克庄
朝代：宋

巫祝讙言岁事祥，丛祠十里鼓箫忙。衣冠优孟名孙□，□□□□□□□。□□阏氏成妒妇，幻教穆满作□□。□□□□□□□，何必区区笑郭郎。
闻祥应庙优戏甚盛二首
作者：刘克庄
朝代：宋

空巷无人尽出嬉，烛光过似放灯时。
山中一老眠初觉，棚上诸君闹未知。
游女归来坠一珥，邻翁看罢感牵丝。
可怜朴散非渠罪，薄俗如今几偃师。
闻祥应庙优戏甚盛二首
作者：刘克庄
朝代：宋

空巷无人尽出嬉，烛光过似放灯时。山中一老眠初觉，棚上诸君闹未知。游女归来寻坠珥，邻翁看罢感牵丝。可怜朴散非渠罪，薄俗如今几偃师。巫祝欢言岁事详，丛祠十里鼓箫忙。衣冠优孟名孙□，□□□□□□□。□□阏氏成妒妇，幻教穆满作□□。□□□□□□□，何必区区笑郭郎。
闻祥应庙优戏甚盛二首·其一
作者：刘克庄
朝代：宋
体裁：七言律诗

空巷无人尽出嬉，烛光过似放灯时。山中一老眠初觉，棚上诸君闹未知。游女归来寻坠珥，邻翁看罢感牵丝。可怜朴散非渠罪，薄俗如今几偃师。
闻祥应庙优戏甚盛二首·其二
作者：刘克庄
朝代：宋

巫祝欢言岁事详，丛祠十里鼓箫忙。衣冠优孟名孙□，□□□□□□□。□□阏氏成妒妇，幻教穆满作□□。□□□□□□□，何必区区笑郭郎。
闻祥应庙优戏甚盛二首·其二
作者：刘克庄
朝代：宋

巫祝讙言岁事详，丛祠十里鼓箫忙。
衣冠优孟名孙□，□□□□□□□。
□□阏氏成妬妇，幻教穆满作□□。
□□□□□□□，何必区区笑郭郎。
闻竹溪得玉局祠二首
作者：刘克庄
朝代：宋

溪上人来暮叩关，殷勤一纸报平安。甘泉宿老求闲局，苦县仙人有废坛。拜敕定披新紫氅，榜斋应许旧黄冠。冰衔怪得缄题异，自起呼童剪烛看。诸将时时送捷书，未知西事近何如。剑关昔有豺狼守，焦穫今无猃狁居。全盛海棠多剪伐，久枯庙柏再扶疏。汉家似欠相如檄，岂特殊廷要扫除。
闻竹溪得玉局祠二首
作者：刘克庄
朝代：宋

溪上人来暮叩关，殷勤一纸报平安。
甘泉宿老求闲局，苦县仙人有废坛，
拜敕定披新紫氅，傍斋应许旧黄冠。
冰衔怪得缄题异，自起呼童剪烛看。
闻竹溪得玉局祠二首
作者：刘克庄
朝代：宋

诸将时时送捷书，未知西事近何如。剑关昔有豺狼守，焦获今无玁狁居。全盛海棠多剪伐，久枯庙柏再扶疏。汉家似欠相如檄，岂特殊廷要扫除。
闻竹溪得玉局祠二首·其一
作者：刘克庄
朝代：宋
体裁：古风

溪上人来暮叩关，殷勤一纸报平安。甘泉宿老求闲局，苦县仙人有废坛。拜敕定披新紫氅，榜斋应许旧黄冠。冰衔怪得缄题异，自起呼童剪烛看。
闻竹溪得玉局祠二首·其二
作者：刘克庄
朝代：宋

诸将时时送捷书，未知西事近何如。剑关昔有豺狼守，焦穫今无猃狁居。全盛海棠多剪伐，久枯庙柏再扶疏。汉家似欠相如檄，岂特殊廷要扫除。
闻竹溪得玉局祠二首·其二
作者：刘克庄
朝代：宋

诸将时时送捷书，未知西事近何如。
剑关昔有豺狼守，焦穫今无玁狁居。
全盛海棠多剪伐，久枯庙柏再扶疏。
汉家似欠相如檄，岂特殊廷要扫除。
闻笛二首
作者：刘克庄
朝代：宋

少年毬马逐秋风，笛起连营响裂空。今夕梦回村墅冷，一枝孤奏月明中。初如废将哭穷边，又似孤臣诉左迁。何必谢公双泪落，野人听罢亦凄然。
闻笛二首
作者：刘克庄
朝代：宋

少年球马逐秋风，笛起连营响裂空。
今夕梦回村墅冷，一枝孤奏月明中。
闻笛二首·其一
作者：刘克庄
朝代：宋
体裁：七言绝句

少年毬马逐秋风，笛起连营响裂空。今夕梦回村墅冷，一枝孤奏月明中。
闻笛二首·其二
作者：刘克庄
朝代：宋
体裁：七言绝句

初如废将哭穷边，又似孤臣诉左迁。何必谢公双泪落，野人听罢亦凄然。
闻黄德常除德安倅
作者：刘克庄
朝代：宋

幕下相从若弟兄，当年曾悔误谈兵。足行江北生重趼，发为山东白几茎。病拥琴书专一壑，老携檄笔赴孤城。暮云不见关山路，空有天涯故旧情。
闻黄德常除德安倅
作者：刘克庄
朝代：宋

幕下相从若弟兄，当年曾悔误谈兵。
足行江北生重趼，髮为山东白几茎。
病拥琴书专一壑，老携檄笔赴孤城。
暮云不见关山路，空有天涯故旧情。
陆贾二首
作者：刘克庄
朝代：宋

田横死士今亡矣，陈豨从车安在哉。独有尉佗尚黄屋，故应两费陆生来。郦烹未久蒯几烹，陆子优游享令名。南帝称臣橐金返，更推馀智教陈平。
陆贾二首·其一
作者：刘克庄
朝代：宋
体裁：七言绝句

田横死士今亡矣，陈豨从车安在哉。独有尉佗尚黄屋，故应两费陆生来。
陆贾二首·其二
作者：刘克庄
朝代：宋

郦烹未久蒯几烹，陆子优游享令名。
南帝称臣橐金返，更推余智教陈平。
陆贾二首·其二
作者：刘克庄
朝代：宋
体裁：七言绝句

郦烹未久蒯几烹，陆子优游享令名。南帝称臣橐金返，更推馀智教陈平。
陈亨叔司理见遗长笺小诗还贽
作者：刘克庄
朝代：宋

贫近山家作此行，潘舆来只费三程。责儿反鮓嫌疑谨，使妇供鲑奉养清。吾不入城避瓜李，子因谋野过柴荆。紫薇老病君房去，自课樵歌代远情。
陈亨叔司理见遗长笺小诗还贽
作者：刘克庄
朝代：宋
体裁：七言律诗

贫近山家作此行，潘舆来只费三程。责儿反鲊嫌疑谨，使妇供鲑奉养清。吾不入城避瓜李，子因谋野过柴荆。紫薇老病君房去，自课樵歌代远情。
陈佐藏之温陵
作者：刘克庄
朝代：宋
体裁：五言律诗

蔚郁相门望，新书在所衔。昔随翁出宰，今见子封男。大录鹜行至，遗民马首参。击鲜良不恶，何日返槐庵。
陈佐藏之温陵
作者：刘克庄
朝代：宋

蔚鬰相门望，新书在所衔。
昔随翁出宰，今见子封男。
大录鹜行至，遗民马首参。
击鲜良不恶，何日返槐庵。
陈倩调真阳尉奉台檄摄潮阳尉小诗将别
作者：刘克庄
朝代：宋

相阀白眉子，吾家坦腹郎。
莫贪鸢雾裏，小住鳄溪傍。
粤槖无卷石，韩祠有瓣香。
两翁各钟念，安讯托风樯。
陈倩调真阳尉奉台檄摄潮阳尉小诗将别
作者：刘克庄
朝代：宋
体裁：五言律诗

相阀白眉子，吾家坦腹郎。莫贪鸢雾里，小住鳄溪傍。粤橐无卷石，韩祠有瓣香。两翁各钟念，安讯托风樯。
陈夫人哀诗
作者：刘克庄
朝代：宋
体裁：五言律诗

龙川天下士，女子节尤奇。孟母迁邻训，共姜誓己诗。生无封国分，殁有表阡时。曾识双珠树，聊为补些辞。
陈寺丞续荔枝谱
作者：刘克庄
朝代：宋

蔡公绝笔山川歇，荔子萧条二百年。
选貌略如唐进士，慕名几似晋诸贤。
岂无品劣声虚得，亦有形佳味不然。
题徧贵家台沼后，请君物色到林泉。
陈寺丞续荔枝谱
作者：刘克庄
朝代：宋
体裁：七言律诗

蔡公绝笔山川歇，荔子萧条二百年。选貌略如唐进士，慕名几似晋诸贤。岂无品劣声虚得，亦有形佳味不然。题遍贵家台沼后，请君物色到林泉。
陈景升顷遗余化度寺碑甚佳阙后三行归自龙溪始为余补足记以绝句
作者：刘克庄
朝代：宋

端平曾叹阙三行，淳佑重来为补亡。
收拾一碑劳十载，此生凡事不须忙。
陈景升顷遗余化度寺碑甚佳阙后三行归自龙溪始为余补足记以绝句
作者：刘克庄
朝代：宋
体裁：七言绝句

端平曾叹阙三行，淳祐重来为补亡。收拾一碑劳十载，此生凡事不须忙。
陈虚一
作者：刘克庄
朝代：宋

几载皖山耕，忽提孤剑行。战场中有骨，尺籍上无名。马自寻归路，身空试贼营。却疑兵解去，曾说炼丹成。
陈虚一
作者：刘克庄
朝代：宋

几载皖山耕，忽提孤剑行。战场中有骨，尺籍上无名。马自寻归路，身空试贼营。却疑兵解去，曾说鍊丹成。
陈郎玉汝之官
作者：刘克庄
朝代：宋

择地喜将父，戴星勤坐曹。
阿奴已伤锦，君子好更□。
大尹征求寡，先贤抚字劳。
直须琴调古，莫倚棒头高。
陈郎玉汝之官
作者：刘克庄
朝代：宋
体裁：五言律诗

择地喜将父，戴星勤坐曹。阿奴已伤锦，君子好更□。大尹徵求寡，先贤抚字劳。直须琴调古，莫倚棒头高。
除夕
作者：刘克庄
朝代：宋

忆昔都城值岁除，高楼张烛戏呼卢。久依净社参尊宿，难向新丰认酒徒。天子未知工草赋，邻人或倩写桃符。夜寒别有穷生活，点勘离骚拥地炉。
除夕
作者：刘克庄
朝代：宋

忆昔都城值岁除，高楼张烛戏呼卢。
久依凈社参尊宿，难向新丰认酒徒。
天子未知工草赋，邻人或倩写桃符。
夜寒别有穷生活，点勘离骚拥地炉。
除夕
作者：刘克庄
朝代：宋

除夕阴寒怕卷帘，雨声断续下疎檐。
壁穿自和干泥补，窗损教寻废纸粘。
祇有青灯相守定，纵无白髮亦生添。
更残自算明年事，不就君平卦肆占。
除夕
作者：刘克庄
朝代：宋

除夕阴寒怕卷帘，雨声断续下疏檐。
壁穿自和乾泥补，窗损教寻废纸粘。
只有青灯相守定，纵无白发亦生添。
更残自算明年事，不就君平卦肆占。
除夕
作者：刘克庄
朝代：宋

除夕阴寒怕卷帘，雨声断续下疏檐。壁穿自和乾泥补，窗损教寻废纸粘。祇有青灯相守定，纵无白发亦生添。更残自算明年事，不就君平卦肆占。
陪宋侯赵倅过仓部弟家园宾主有诗次韵二首
作者：刘克庄
朝代：宋

驾鸡栖尾隼舆行，取次亭台若幻成。五亩季方荣独乐，一麾侯岂厌承明。芳时别驾联镳出，归晚华灯夹道迎。留得广平春却否，传闻已有玺书旌。偶陪小队谢池行，云澹风轻雨未成。梦草诗情全老退，见花病眼尚分明。即今樵笛村童和，当日金莲院吏迎。得向骚坛分半席，绝胜一品与三旌。
陪宋侯赵倅过仓部弟家园宾主有诗次韵二首·其一
作者：刘克庄
朝代：宋

驾鷄栖尾隼舆行，取次亭台若幻成。
五亩季方荣独乐，一麾侯岂厌承明。
芳时别驾联镳出，归晚华灯夹道迎。
留得广平春却否，传闻已有玺书旌。
陪宋侯赵粹过仓部弟家园宾主有诗次韵二首
作者：刘克庄
朝代：宋
体裁：七言律诗

偶陪小队谢池行，云澹风轻雨未成。梦草诗情全老退，见花病眼尚分明。即今樵笛村童和，当日金莲院吏迎。得向骚坛分半席，绝胜一品与三旌。
陪宋侯赵粹过仓部弟家园宾主有诗次韵二首
作者：刘克庄
朝代：宋

驾鸡栖尾隼舆行，取次亭台若幻成。五亩季方荣独乐，一麾侯岂厌承明。芳时别驾联镳出，归晚华灯夹道迎。留得广平春却否，传闻已有玺书旌。
陪新进士公讌用太守韵
作者：刘克庄
朝代：宋
体裁：七言律诗

去年黄敕许怀归，拭目乡邦一段奇。老马不堪空冀野，大鹏自合化天池。琼林花发浑如昨，玉塞锋销未有期。汲汲九重方旰食，吾侪何以补明时。
陪西山游鼓山一首
作者：刘克庄
朝代：宋
体裁：古风

先生廊庙姿，非直藩翰才。南州彩旗留，北阙丹诏催。重臣方暑行，停骖小裴回。客中载枚邹，物外寻宗雷。遂穷天海观，一豁风云怀。眷言此灵山，自判宇宙来。登临几朱轮，灭没随飞埃。堂堂蔡与赵，继者其谁哉。共惟勋业侔，况乃名节偕。伊余忝载笔，适值祖帐开。虽陪叔子游，独抱湛辈哀。饯诗堪覆瓿，不敢镌苍崖。
陪西山游鼓山一首
作者：刘克庄
朝代：宋

先生廊庙姿，非直藩翰才。
南州彩旗留，北阙丹诏催。
重臣方暑行，停骖小裴回。
客中载枚邹，物外寻宗雷，
遂穷天海观，一豁风云怀。
眷言此灵山，自判宇宙来。
登临几朱轮，灭没随飞埃。
堂堂蔡与赵，继者其谁哉。
共惟勋业侔，况乃名节偕。
伊余忝载笔，适值祖帐开。
虽陪叔子游，独抱湛辈哀。
饯诗堪覆瓿，不敢镌苍崖。
陪诸先辈题名登春台臞轩即席次故相陈魏公韵某继作
作者：刘克庄
朝代：宋

台荒屋老阅人深，拂拭留题重整襟。科目一朝来券外，姓名三世在碑阴。公孙晚岁叨明诏，裘氏当年费苦吟。报与曲江先辈道，老婆非复少时心。遨头唱首各高深，才薄难披作赋襟。已觉莺花成一梦，尚贪萤雪竞分阴。即今空负台莱意，宿昔曾赓殿阁吟。北望钧天搔白首，区区终有祝尧心。
陪诸先辈题名登春台臞轩即席次故相陈魏公韵某继作·其一
作者：刘克庄
朝代：宋

台荒屋老阅人深，拂拭留题重整襟。科目一朝来券外，姓名三世在碑阴。公孙晚岁叨明诏，裘氏当年费苦吟。报与曲江先辈道，老婆非复少时心。
陪诸先辈题名登春台臞轩即席次故相陈魏公韵某继作·其一
作者：刘克庄
朝代：宋

台荒屋老阅人深，拂拭留题重整襟。
科目一朝来券外，姓名三世在碑阴。
公孙晚岁叨明诏，裘氏当年费苦吟。
报与曲江先辈道，老婆非復少时心。
陪诸先辈题名登春台臞轩即席次故相陈魏公韵某继作·其二
作者：刘克庄
朝代：宋
体裁：七言律诗

遨头唱首各高深，才薄难披作赋襟。已觉莺花成一梦，尚贪萤雪竞分阴。即今空负台莱意，宿昔曾赓殿阁吟。北望钧天搔白首，区区终有祝尧心。
陪诸先辈题名登春台臞轩即席次故相陈魏公韵某继作·其二
作者：刘克庄
朝代：宋

遨头唱首各高深，才薄难披作赋襟。
已觉鶑花成一梦，尚贪萤雪竞分阴。
即今空负台莱意，宿昔曾赓殿阁吟。
北望钧天搔白首，区区终有祝尧心。
隠者
作者：刘克庄
朝代：宋
体裁：七言绝句

宁采箕山钓颍滨，放勋天大不能臣。渔郎未必知年代，先有逃尧次避秦。
雀
作者：刘克庄
朝代：宋
体裁：五言绝句

恰见趋燕市，俄闻集兔园。雕笼驯养者，谁到翟公门。
雁阵
作者：刘克庄
朝代：宋
体裁：七言绝句

出塞行行如出战，衔芦寂寂类衔枚。平沙夜宿排形势，谁为王师破得来。
雨华台
作者：刘克庄
朝代：宋

昔日讲师何处在，高台犹以雨华名。有时宝向泥寻得，一片山无草敢生。落日磬残邻寺闭，晴天牛上废陵耕。登临不用深怀古，君看钟山几个争。
雨华台
作者：刘克庄
朝代：宋

昔日讲师何处在，高台犹以雨华名。
有时宝向泥寻得，一片山无草敢生。
落日磬残邻寺闭，晴天牛上废陵耕。
登临不用深怀古，君看钟山几箇争。
雪
作者：刘克庄
朝代：宋

衰桐无叶报萧飕，卧听窗声作许愁。
檠暗冷光侵砚几，瓦疏飞片落香篝。
病思结客游梁苑，狂爱提军人蔡州。
也欲访梅湖畔去，黄尘满袖欲盟鸥。
雪
作者：刘克庄
朝代：宋
体裁：七言律诗

衰桐无叶报萧飕，卧听窗声作许愁。檠暗冷光侵砚几，瓦疏飞片落香篝。病思结客游梁苑，狂爱提军入蔡州。也欲访梅湖畔去，黄尘满袖欲盟鸥。
雪峰寺
作者：刘克庄
朝代：宋

七里深林集暮鸦，插空金碧被林遮。
华堂何止容千衲，菜地犹堪置万家。
虎去有灵知伏弩，僧来叙旧约分茶。
世人要识峯头冷，六月重绵坐结跏。
雪峰寺
作者：刘克庄
朝代：宋
体裁：七言律诗

七里深林集暮鸦，插空金碧被林遮。华堂何止容千衲，菜地犹堪置万家。虎去有灵知伏弩，僧来叙旧约分茶。世人要识峰头冷，六月重绵坐结跏。
雪观顾夫人哀诗二首
作者：刘克庄
朝代：宋

贞烈过男子，当于简册求。剪鬟众宾款，断臂六臣羞。防墓铭旌远，泷冈宰树秋。可怜彤管废，史笔未曾收。吾母尤高洁，夫人亦步趋。书窗共残烛，禅几对团蒲。不愧顾家妇，能存赵氏孤。郎君奉鸾诰，聊足报亲劬。
雪观顾夫人哀诗二首·其一
作者：刘克庄
朝代：宋
体裁：五言律诗

贞烈过男子，当于简册求。剪鬟众宾款，断臂六臣羞。防墓铭旌远，泷冈宰树秋。可怜彤管废，史笔未曾收。
雪观顾夫人哀诗二首·其二
作者：刘克庄
朝代：宋
体裁：五言律诗

吾母尤高洁，夫人亦步趋。书窗共残烛，禅几对团蒲。不愧顾家妇，能存赵氏孤。郎君奉鸾诰，聊足报亲劬。
零陵
作者：刘克庄
朝代：宋

画图曾识零陵郡，今日方知画未如。
城郭恰临潇水上，山川犹是柳侯余。
驿亭幽绝堪垂钓，岩室虚明可读书。
欲买冉溪三亩地，手苫茅栋径移居。
零陵
作者：刘克庄
朝代：宋

画图曾识零陵郡，今日方知画未如。城郭恰临潇水上，山川犹是柳侯馀。驿亭幽绝堪垂钓，岩室虚明可读书。欲买冉溪三亩地，手苫茅栋径移居。
霜菊
作者：刘克庄
朝代：宋
体裁：五言绝句

霜菊尤宜晚，才开一两葩。不随蒲柳变，索性待梅花。
霜菊
作者：刘克庄
朝代：宋

霜菊尤宜晚，纔开一两葩。
不随蒲柳变，索性待梅花。
韩曾一首
作者：刘克庄
朝代：宋

道散斯文体尚浮，韩曾力与化工侔。山瞻泰华岩岩耸，河出崑崙混混流。长庆从官销不得，熙宁丞相挽难留。沧州奏疏潮州表，犹被人拈作话头。
韩曾一首
作者：刘克庄
朝代：宋

道散斯文体尚浮，韩曾力与化工侔。
山瞻泰华岩岩耸，河出昆崙混混流。
长庆从官销不得，熙宁丞相挽难留。
沧州奏疏潮州表，犹被人拈作话头。
韩祠三首
作者：刘克庄
朝代：宋

一宵丑类徒南溟，靡待仙官敕六丁。宗闵与绅空并世，可怜不似鳄鱼灵。
韩祠三首
作者：刘克庄
朝代：宋

柳祠韩庙双碑在，孔思周情万古新。不信二公俱绝笔，别无诗可送迎神。一宵丑类徙南溟，靡待仙官敕六丁。宗闵与绅空并世，可怜不似鳄鱼灵。莱相竹今供戍卒，武侯柏亦付胡儿。南来独有昌黎木，神物千年尚护持。
韩祠三首
作者：刘克庄
朝代：宋

莱相竹今供戌卒，武侯柏亦付胡儿。
南来独有昌黎木，神物千年尚护持。
韩祠三首·其一
作者：刘克庄
朝代：宋
体裁：七言绝句

柳祠韩庙双碑在，孔思周情万古新。不信二公俱绝笔，别无诗可送迎神。
韩祠三首·其三
作者：刘克庄
朝代：宋
体裁：七言绝句

莱相竹今供戍卒，武侯柏亦付胡儿。南来独有昌黎木，神物千年尚护持。
韩祠三首·其二
作者：刘克庄
朝代：宋
体裁：七言绝句

一宵丑类徙南溟，靡待仙官敕六丁。宗闵与绅空并世，可怜不似鳄鱼灵。
顷净慈伦老将示寂以其师无准塔铭见属后三年
作者：刘克庄
朝代：宋

丛林老宿川无准，不钓纖鳞钓大鱼。抱佛脚多同学者，得吾髓有几人欤。难呼兜率谈宗旨，且问狐山乞绪馀。自笑余文无用处，热瞒俗眼说真如。
顷净慈伦老将示寂以其师无准塔铭见属后三年竹溪中书君以诗速铭次韵一首
作者：刘克庄
朝代：宋

丛林老宿川无准，不钓纤鳞钓大鱼。抱佛脚多同学者，得吾髓有几人欤。难呼兜率谈宗旨，且问狐山乞绪馀。自笑余文无用处，热瞒俗眼说真如。
顷凈慈伦老将示寂以其师无准塔铭见属后三年竹溪中书君以诗速铭次韵一首
作者：刘克庄
朝代：宋

丛林老宿川无准，不钓纤鳞钓大鱼。
抱佛脚多同学者，得吾髓有几人欤。
难呼兜率谈宗旨，且问狐山乞绪余。
自笑余文无用处，热瞒俗眼说真如。
题丁给事祠堂
作者：刘克庄
朝代：宋
体裁：七言律诗

辽鹤何年返故乡，天风剑佩已骞翔。郡人议叶来胥宇，兄子才高肯弗堂。里选诸儒俱饮惠，谏书百世尚流芳。试歌此曲陈蕉荔，万一乘云下帝旁。
题临江郭君季韩文卷
作者：刘克庄
朝代：宋

二刘三孔萧条久，直至君家擅俊声。
挥麈旧曾参宿老，吹箎蚤合和诸兄。
怪来度度观诗好，闻说人人有集行。
欲荐子虚无气力，津亭折柳若为情。
题临江郭君季韩文卷
作者：刘克庄
朝代：宋

二刘三孔萧条久，直至君家擅俊声。挥麈旧曾参宿老，吹篪蚤合和诸兄。怪来度度观诗好，闻说人人有集行。欲荐子虚无气力，津亭折柳若为情。
题何秀才诗禅方丈
作者：刘克庄
朝代：宋
体裁：五言律诗

景建谈之子，诗禅丈室宽。能将铅椠事，止作葛藤看。坏衲蒙头易，玄机得髓难。何因清夜话，分我一蒲团。
题佛书六言一首
作者：刘克庄
朝代：宋
体裁：六言诗

圆随如一百八，大知识五十三。旋学梵音朗诵，老无脚力遍参。
题倪上人诗卷
作者：刘克庄
朝代：宋
体裁：七言律诗

故交岁晚各西东，解后斯人慰老穷。莫把冠巾浼澄观，更添须发恼林公。强牵谢客为禅客，闲伴涪翁作钓翁。行矣余方有公事，异时傥肯访山中。
题倪上人诗卷
作者：刘克庄
朝代：宋

故交岁晚各西东，解后斯人慰老穷。
莫把冠巾浼澄观，更添鬚髮恼林公。
强牵谢客为禅客，闲伴涪翁作钓翁。
行矣余方有公事，异时傥肯访山中。
题倪鲁玉诗后二首
作者：刘克庄
朝代：宋

梅经御史鞫成案，村荷先皇敕扁堂。少日不容人入社，暮年甘被子侵疆。不应愚谷知名姓，惟许孤山擅影香。岂独江湖酬唱者，卷中诸老半存亡。自从风雅陵夷后，吟到梅村世岂多。旷达知章归后作，轩昂予美醉时歌。击蒙何止闻童稚，谴疟犹堪去病魔。一听牙弦三叹息，今无钟子奈诗何。
题倪鲁玉诗后二首·其一
作者：刘克庄
朝代：宋
体裁：七言律诗

梅经御史鞫成案，村荷先皇敕扁堂。少日不容人入社，暮年甘被子侵疆。不应愚谷知名姓，惟许孤山擅影香。岂独江湖酬唱者，卷中诸老半存亡。
题倪鲁玉诗后二首·其二
作者：刘克庄
朝代：宋
体裁：七言律诗

自从风雅陵夷后，吟到梅村世岂多。旷达知章归后作，轩昂予美醉时歌。击蒙何止闻童稚，谴疟犹堪去病魔。一听牙弦三叹息，今无钟子奈诗何。
题倪鲁玉诗后二首·其二
作者：刘克庄
朝代：宋

自从风雅陵夷后，吟到梅村世岂多。
旷达知章归后作，轩昂予美醉时歌。
击蒙何止闻童稚，谴疟犹堪去病魔。
一听牙絃三叹息，今无钟子奈诗何。
题六二第诗卷
作者：刘克庄
朝代：宋
体裁：七言律诗

万卷胸中融化成，却怜郊岛太寒生。霜蹄历块骏无匹，赤子探珠龙失惊。警句宜为康乐弟，痴年谬作季方兄。此诗异日君牢记，后有钟嵘不改评。
题刘生雪巢
作者：刘克庄
朝代：宋
体裁：七言律诗

吾宗手葺幽栖处，雪径依稀认虎跑。冻折岩前百寻木，压翻屋上几重茅。懒吟二首干韩愈，且耸双肩学孟郊。只怕景思来认业，别无人与子争巢。
题刘生雪巢
作者：刘克庄
朝代：宋

吾宗手葺幽栖处，雪径依衡认虎跑。冻折岩前百寻木，压翻屋上几重茅。懒吟二首干韩愈。且耸双肩学孟郊。只怕景思来认业，别无人与子争巢。
题同班小录
作者：刘克庄
朝代：宋

犹记甲申引见，传头几度春风。
短梦听钧天乐，一生泣鼎湖弓。
周章鹤碧朝服，咫尺猩红御袍。
几号失帝陵木，霜着孤臣鬓毛。
帐殿久移南内，桥山已隔西兴。
同时谒帝评事，回首不忘茂陵。
题同班小录
作者：刘克庄
朝代：宋

犹记甲申引见，传头几度春风。短梦听钧天乐，一生泣鼎湖弓。周章鹤碧朝服，咫尺猩红御袍。风号先帝陵木，霜著孤臣鬓毛。帐殿久移南内，桥山已隔西兴。同时谒帝评事，回首不忘茂陵。
题同班小录·其一
作者：刘克庄
朝代：宋
体裁：六言诗

犹记甲申引见，传头几度春风。短梦听钧天乐，一生泣鼎湖弓。
题同班小录·其三
作者：刘克庄
朝代：宋
体裁：六言诗

帐殿久移南内，桥山已隔西兴。同时谒帝评事，回首不忘茂陵。
题同班小录·其二
作者：刘克庄
朝代：宋

周章鹤碧朝服，咫尺猩红御袍。
风号先帝陵木，霜着孤臣鬓毛。
题同班小录·其二
作者：刘克庄
朝代：宋

周章鹤碧朝服，咫尺猩红御袍。风号先帝陵木，霜著孤臣鬓毛。
题后林李伯高诗卷
作者：刘克庄
朝代：宋
体裁：七言律诗

蝉噪螀啼众窍号，岂知今代有诗豪。谐如帝所闻天乐，壮似胥江看雪涛。险韵森严压皮陆，短章高雅逼韦陶。老夫欲反樊川序，长吉安能仆命骚。
题吕广文春秋易传大圭
作者：刘克庄
朝代：宋
体裁：七言律诗

砾裂扫空凡例说，精微勘破后先天。遥知长麈升高座，惜未巍冠列细毡。秦火安能燔六籍，汉儒浪自费三年。自惭不是韩宣子，获见春秋易象全。
题听蛙方君写生六言
作者：刘克庄
朝代：宋
体裁：六言诗

少济南生十岁，与磻溪叟同庚。陈岩方氏耆隽，后村老子师兄。
题听蛙方君诗卷二首
作者：刘克庄
朝代：宋

前辈凋零雅道衰，陈岩一叟尚庞眉。
昂藏且伴戴花老，么麽安知撼树儿。
警句可编半山集，高风宜配客星祠。
有诗一卷留天地，绝胜征南立二碑。
题听蛙方君诗卷二首
作者：刘克庄
朝代：宋

湘弦泗磬有遗声，肯作秋蛩唧唧鸣。同社共推一日长，古人尤重十年兄。放开只眼饶初祖，蟠屈长身接后生。不是学人无赞叹，学人见得未分明。前辈凋零雅道衰，陈岩一叟尚庞眉。昂藏且伴戴花老，么么安知撼树儿。警句可编半山集，高风宜配客星祠。有诗一卷留天地，绝胜征南立二碑。
题听蛙方君诗卷二首·其一
作者：刘克庄
朝代：宋
体裁：七言律诗

湘弦泗磬有遗声，肯作秋蛩唧唧鸣。同社共推一日长，古人尤重十年兄。放开只眼饶初祖，蟠屈长身接后生。不是学人无赞叹，学人见得未分明。
题听蛙方君诗卷二首·其一
作者：刘克庄
朝代：宋

湘絃泗磬有遗声，肯作秋蛩唧唧鸣。
同社共推一日长，古人尤重十年兄。
放开隻眼饶初祖，蟠屈长身接后生。
不是学人无赞嘆，学人见得未分明。
题听蛙方君诗卷二首·其二
作者：刘克庄
朝代：宋
体裁：七言律诗

前辈凋零雅道衰，陈岩一叟尚庞眉。昂藏且伴戴花老，么么安知撼树儿。警句可编半山集，高风宜配客星祠。有诗一卷留天地，绝胜征南立二碑。
题周从龙养生图
作者：刘克庄
朝代：宋
体裁：七言绝句

二图心悟非师传，子若通之可以仙。欲向丹房供洒扫，老人炉灶坏多年。
题周从龙养生图
作者：刘克庄
朝代：宋

二图心悟非师传，子若通之可以仙。
欲向丹房供洒扫，老人炉竈坏多年。
题唐察院诗卷二首
作者：刘克庄
朝代：宋

细读公诗屡绝编，心知妙处口难传。言言箴儆堪垂世，历历行藏自谱年。但觉朱弦馀倡叹，不烦玉斧更雕镌。小儒可是通身胆，拟为坡仙注大全。不见林夫与子方，坦翁健笔亦堂堂。孝诚亲有终身慕，忠爱君无一饭忘。铭座六章韦作佩，入台五字铁为肠。未应径欲投吟社，谏草长留御榻傍。
题唐察院诗卷二首
作者：刘克庄
朝代：宋

细读公诗屡绝编，心知妙处口难传。
言言箴儆堪垂世，历历行藏自谱年。
但觉朱弦馀倡叹，不烦玉斧玉雕镌。
小儒可是通身胆，拟为坡仙注大全。
题唐察院诗卷二首·其一
作者：刘克庄
朝代：宋

细读公诗屡绝编，心知妙处口难传。言言箴儆堪垂世，历历行藏自谱年。但觉朱弦馀倡叹，不烦玉斧更雕镌。小儒可是通身胆，拟为坡仙注大全。
题唐察院诗卷二首·其一
作者：刘克庄
朝代：宋

细读公诗屡绝编，心知妙处口难传。
言言箴儆堪垂世，历历行藏自谱年。
但觉朱絃余倡嘆，不烦玉斧更雕镌。
小儒可是通身胆，拟为坡仙注大全。
题唐察院诗卷二首·其二
作者：刘克庄
朝代：宋
体裁：七言律诗

不见林夫与子方，坦翁健笔亦堂堂。孝诚亲有终身慕，忠爱君无一饭忘。铭座六章韦作佩，入台五字铁为肠。未应径欲投吟社，谏草长留御榻傍。
题四梦图·南柯
作者：刘克庄
朝代：宋
体裁：五言绝句

筑馆如萧史，专城似买臣。不知身是幻，错认梦为真。
题四梦图·梦笔
作者：刘克庄
朝代：宋
体裁：五言绝句

异世犹相惎，同时必见攻。区区一枝笔，悔惜与文通。
题四梦图·梦蝶
作者：刘克庄
朝代：宋
体裁：五言绝句

浪说身如蝶，安能及蝶哉。穿花终日去，据槁霎时回。
题四梦图·黄粱
作者：刘克庄
朝代：宋
体裁：五言绝句

偶然眠一觉，推枕起来惊。寂寞犹前日，荣华已隔生。
题四贤像·林和靖
作者：刘克庄
朝代：宋
体裁：五言绝句

吟共僧同社，居分鹤伴间。魂归应太息，亭榭遍孤山。
题四贤像·邵康节
作者：刘克庄
朝代：宋

晚喜獾郎学，前知杜宇声。乃知常处士，不及邵先生。
题四贤像·邵康节
作者：刘克庄
朝代：宋

晚喜貛郎学，前知杜宇声。乃知常处士，不及邵先生。
题四贤像·陈希夷
作者：刘克庄
朝代：宋

钱子非仙者，种郎岂隐哉。先生闭门睡，弟子下山来。
题四贤像·陈希夷
作者：刘克庄
朝代：宋

钱子非仙者，种郎岂隠哉。
先生闭门睡，弟子下山来。
题四贤像·魏处士
作者：刘克庄
朝代：宋
体裁：五言绝句

曾箴王太尉，亦讽寇莱公。无端两丞相，有愧一山翁。
题坡公赠郑介夫诗三首
作者：刘克庄
朝代：宋

玉座见图叹，累累菜色民。如何崔白辈，只写蔡奴真。向来与相国，投分自钟山。不入翘材馆，甘为老抱关。下吏语尤硬，投荒身转轻。不然玉局老，肯唤作先生。
题坡公赠郑介夫诗三首·其一
作者：刘克庄
朝代：宋

玉座见图叹，累累菜色民。如何崔白辈，只写蔡奴真。
题坡公赠郑介夫诗三首·其一
作者：刘克庄
朝代：宋

玉座见图叹，纍纍菜色民。
如何崔白辈，只写蔡奴真。
题坡公赠郑介夫诗三首·其三
作者：刘克庄
朝代：宋
体裁：五言绝句

下吏语尤硬，投荒身转轻。不然玉局老，肯唤作先生。
题坡公赠郑介夫诗三首·其二
作者：刘克庄
朝代：宋
体裁：五言绝句

向来与相国，投分自钟山。不入翘材馆，甘为老抱关。
题壁
作者：刘克庄
朝代：宋
体裁：七言绝句

儿时挟弹长安市，不信人间果有愁。行遍江南江北路，始知愁会白人头。
题孙母陈孺人墓志
作者：刘克庄
朝代：宋
体裁：五言律诗

诲子如陶母，持身比伯姬。携扶同出峡，侨寄未还枝。阡有时而表，魂无所不之。一端差慰意，徐字与杨碑。
题安仁陈慧父词卷
作者：刘克庄
朝代：宋

已着西山序集端，欲添一字愧才悭。
平生行脚千诗裏，岁晚营巢万竹间。
后有杨雄宁不好，世无孔子孰能删。
归舟它日溪边过，珍重先生莫掩关。
题安仁陈慧父词卷
作者：刘克庄
朝代：宋

已著西山序集端，欲添一字愧才悭。平生行脚千诗里，岁晚营巢万竹间。后有杨雄宁不好，世无孔子孰能删。归舟它日溪边过，珍重先生莫掩关。
题宋谦父四时佳致楼
作者：刘克庄
朝代：宋

四序推移景迭新，二诗体认理尤亲。爱莲亦既见君子，看竹不须通主人。领略春风来广坐，分张月色过比邻。端能着我西家否，客户何妨赘一民。
题宋谦父四时佳致楼
作者：刘克庄
朝代：宋

四序推移景迭新，二诗体认理尤亲。爱莲亦既见君子，看竹不须通主人。领略春风来广坐，分张月色过比邻。端能著我西家否，客户何妨赘一民。
题宋谦父四时佳致楼
作者：刘克庄
朝代：宋

四序推移景迭新，二诗体认理尤亲。
爱莲亦既见君子，看竹不须通主人。
领畧春风来广坐，分张月色过比邻。
端能着我西家否，客户何妨赘一民。
题宋谦父诗卷
作者：刘克庄
朝代：宋

佳山祠畔结茅茨，犹记吹埙更和箎。
苏氏旧称小坡赋，秦家晚重少章诗。
交游一老今华髮，畴昔诸昆最白眉。
子不可来吾欲去，壁间尘榻拂何时。
题宋谦父诗卷
作者：刘克庄
朝代：宋

佳山祠畔结茅茨，犹记吹埙更和篪。苏氏旧称小坡赋，秦家晚垂少章诗。交游一老今华发，畴昔诸昆最白眉。子不可来吾欲去，壁间尘榻拂何时。
题宋谦父诗卷
作者：刘克庄
朝代：宋

佳山祠畔结茅茨，犹记吹埙更和篪。苏氏旧称小坡赋，秦家晚重少章诗。交游一老今华发，畴昔诸昆最白眉。子不可来吾欲去，壁间尘榻拂何时。
题寺壁二首
作者：刘克庄
朝代：宋

柏子熏衣眉晕销，女垣榆影冷萧萧。屏山一枕游方梦，横锡飘然过石桥。素练宽裁白社衣，普陀烟里现幽姿。日长读彻楞伽了，闲折柑花供祖师。
题寺壁二首
作者：刘克庄
朝代：宋

柏子薰衣眉晕销，女垣榆影冷萧萧。屏山一枕游方梦，横锡飘然过石桥。
题寺壁二首·其一
作者：刘克庄
朝代：宋
体裁：七言绝句

柏子熏衣眉晕销，女垣榆影冷萧萧。屏山一枕游方梦，横锡飘然过石桥。
题寺壁二首·其二
作者：刘克庄
朝代：宋

素练宽裁白社衣，普陀烟裏现幽姿。
日长读彻楞伽了，闲折柑花供祖师。
题寺壁二首·其二
作者：刘克庄
朝代：宋

素练宽裁白社衣，普陀烟里现幽姿。日长读彻楞伽了，闲折柑花供祖师。
题小室二首
作者：刘克庄
朝代：宋

已向深林卓小庵，是中仅可著禅龛。士师何止三无愠，中散居然七不堪。一去重华那复得，方当盛汉勿多谈。近来弟子俱行脚，谁伴山僧面壁参。阡陌东西山北南，半生常带散人衔。何曾云梦芥八九，一任狙公芧四三。閤上大夫投欲死，瓮间吏部寝方酣。可怜子骏无家法，下见先人面有惭。
题小室二首
作者：刘克庄
朝代：宋

阡陌东西山北南，半生常带散人衔。
何曾云梦芥八九，一任狙公芧四三。
合上大夫投欲死，甕间吏部寝方酣。
可怜子骏无家法，下见先人面有惭。
题小室二首·其一
作者：刘克庄
朝代：宋

已向深林卓小庵，是中仅可着禅龛。
士师何止三无愠，中散居然七不堪。
一去重华那復得，方当盛汉勿多谈。
近来弟子俱行脚，谁伴山僧面壁参。
题小室二首·其一
作者：刘克庄
朝代：宋

已向深林卓小庵，是中仅可著禅龛。士师何止三无愠，中散居然七不堪。一去重华那复得，方当盛汉勿多谈。近来弟子俱行脚，谁伴山僧面壁参。
题小室二首·其二
作者：刘克庄
朝代：宋
体裁：古风

阡陌东西山北南，半生常带散人衔。何曾云梦芥八九，一任狙公芧四三。閤上大夫投欲死，瓮间吏部寝方酣。可怜子骏无家法，下见先人面有惭。
题尤溪赵氏连桂堂
作者：刘克庄
朝代：宋

一从五窦联芳后，直至君家四桂堂。莫是燕山传下本，又疑蟾窟摘来香。即今录续题千佛，伊昔栽培记十郎。却笑郄生太矜露，一枝未足诧名场。
题尤溪赵氏连桂堂
作者：刘克庄
朝代：宋

一从五窦联芳后，直至君家四桂堂。莫是燕山传下本，又疑蟾窟摘来香。即今录续题千佛，伊昔栽培记十郎。却笑郤生太矜露，一枝未足诧名场。
题崔白访戴图
作者：刘克庄
朝代：宋

好事过子云，摘仙访贺老。载醪谈文字，其乐侔击考。子猷稍崖异，入剡殊草草。船头一籧篨，船尾一村僚。扬滕巽怒，飘瞥林岫缟。何曾携爨具，清景自可饱。溪边处士庐，雪深无人扫。肯来斯已奇，倏去良亦好。游子有饥色，主人省行搅。异世觉绘事，拊掌为绝倒。
题崔白访戴图
作者：刘克庄
朝代：宋
体裁：古风

好事过子云，谪仙访贺老。载醪谈文字，其乐侔击考。子猷稍崖异，入剡殊草草。船头一籧篨，船尾一村僚。飞扬滕巽怒，飘瞥林岫缟。何曾携爨具，清景自可饱。溪边处士庐，雪深无人扫。肯来斯已奇，倏去良亦好。游子有饥色，主人省行搅。异世觉绘事，拊掌为绝倒。
题庐陵罗生诗卷
作者：刘克庄
朝代：宋

门巷萧然人迹少，华裾客子袖文过。
织千机锦非常巧，熏一铢香已觉多。
持赠白云情厚矣，暗投明月愧如何。
桃花水暖鲈堪鱠，恨不相携买短蓑。
题庐陵罗生诗卷
作者：刘克庄
朝代：宋

门巷萧然人迹少，华裾客子袖文过。
织千机锦非常巧，熏一铢香已觉多。
持赠白云情厚矣，暗投明月愧如何。
桃花水暖鲈堪鲙，恨不相携买短蓑。
题庐陵罗生诗卷
作者：刘克庄
朝代：宋

门巷萧然人迹少，华裾客子袖文过。织千机锦非常巧，熏一铢香已觉多。持赠白云情厚矣，暗投明月愧如何。桃花水煖鲈堪鲙，恨不相携买短蓑。
题弋阳方友民所藏紫岩西山二帖
作者：刘克庄
朝代：宋

摩挲妙墨忆微言，故箧才馀二帖存。往昔翁为紫岩客，后来子及浦城门。晚生多说参诸老，它日谁堪见九原。自叹西河索居者，暮年归梦绕田园。
题弋阳方友民所藏紫岩西山二帖
作者：刘克庄
朝代：宋

摩挲妙墨忆微言，故箧纔余二帖存。
往昔翁为紫岩客，后来子及浦城门。
晚生多说参诸老，它日谁堪见九原。
自叹西河索居者，暮年归梦遶田园。
题弋阳方友民所藏紫岩西山二帖
作者：刘克庄
朝代：宋

摩挲妙墨慢微言，故箧才馀二帖存。往昔翁为紫岩客，后来子及浦城门。晚生多说参诸老，它日谁堪见九原。自叹西河索居者，暮年归梦绕田园。
题张元德着作春秋解二首·其一
作者：刘克庄
朝代：宋

端平俱辱弓旌召，鹏鷃逍遥各不同。
笑我赭衣钳楚市，愧君白帽老辽东。
董迂因被公羊误，杜癖惟于左氏忠。
晚取诸家高束起，且看渠与意林公。
题张元德著作春秋解二首
作者：刘克庄
朝代：宋

端平俱辱弓旌召，鹏鴳逍遥各不同。笑我赭衣钳楚市，愧君白帽老辽东。董迂因被公羊误，杜癖惟于左氏忠。晚取诸家高束起，且看渠与意林公。白头召寘石渠中，将析微言合异同。灵寿不扶汉庭上，儒衣空立鲁门东。谁云丞相知殷侑，漫费君王遣所忠。犹觉暮年有遗恨，书成未及质文公。
题张元德著作春秋解二首
作者：刘克庄
朝代：宋

端平俱辱弓旌召，鹏鷃}逍遥各不同。笑我赭衣钳楚市，愧君白帽老辽东。董迂因被公羊误，杜癖惟于左氏忠。晚取诸家高束起，且看渠与意林公。
题张元德著作春秋解二首·其一
作者：刘克庄
朝代：宋

端平俱辱弓旌召，鹏鴳逍遥各不同。笑我赭衣钳楚市，愧君白帽老辽东。董迂因被公羊误，杜癖惟于左氏忠。晚取诸家高束起，且看渠与意林公。
题张元德著作春秋解二首·其二
作者：刘克庄
朝代：宋
体裁：七言律诗

白头召寘石渠中，将析微言合异同。灵寿不扶汉庭上，儒衣空立鲁门东。谁云丞相知殷侑，漫费君王遣所忠。犹觉暮年有遗恨，书成未及质文公。
题张元德著作春秋解二首辛亥去国陈宗之胡希圣送行避谤不敢见希圣赠二诗亦不敢答乙卯追和其韵·其一
作者：刘克庄
朝代：宋
体裁：七言律诗

苛留不觉夏徂秋，甚笑周颙却效尤。往圣明言衰戒得，先贤亦谓耄宜休。空疏谒帝无高论，老退明农已熟筹。惭愧二君更迂阔，远看逐客欲何求。
题张簿尉槎溪集
作者：刘克庄
朝代：宋
体裁：七言绝句

千载枯槎无主名，才翁子晦各偷撑。分明博望升天诉，不许人间别姓争。
题张簿尉槎溪集
作者：刘克庄
朝代：宋

千载枯槎无主名，才翁子晦各偷撑。
分明博望昇天诉，不许人间别姓争。
题张遯夫诗卷
作者：刘克庄
朝代：宋
体裁：七言律诗

忆昔乘云觐帝傍，一时耸听凤鸣阳。久无老子出幽谷，曾有谪仙流夜郎。嘿似铜人姑勿论，忧能玉汝义何伤。唾壶麈尾俱麾去，只挈随身古锦囊。
题戴贡士诗卷
作者：刘克庄
朝代：宋
体裁：七言律诗

新吟亹亹来相逼，华胄遥遥请具陈。安道晋时名处士，叔伦唐世老诗人。百家衣莫劳针指，九转丹能蜕肉身。肯访柴门衰老叟，愧无薄具可留宾。
题放翁像二首
作者：刘克庄
朝代：宋

三百篇寂寂久，九千首句句新。譬宗门中初祖，自过江后一人。诗倍太白子美，年高辕固伏生。却鹤膝枝身健，读蝇头书眼明。
题放翁像二首·其一
作者：刘克庄
朝代：宋
体裁：六言诗

三百篇寂寂久，九千首句句新。譬宗门中初祖，自过江后一人。
题放翁像二首·其二
作者：刘克庄
朝代：宋
体裁：六言诗

诗倍太白子美，年高辕固伏生。却鹤膝枝身健，读蝇头书眼明。
题斋壁
作者：刘克庄
朝代：宋
体裁：七言绝句

浩如烟海积如山，纸上陈人叫不还。白首书生无事业，一生精力费窗间。
题方元吉诗卷
作者：刘克庄
朝代：宋
体裁：五言律诗

古来名世者，一字费吟哦。物贵常因少，诗传不在多。词人三影句，处士五噫歌。子壮吾衰矣，无因共琢磨。
题方友民诗卷
作者：刘克庄
朝代：宋
体裁：七言律诗

删定实惟曾大父，文忠况是老先生。力行所学斯无愧，偶发于诗亦有声。合止笙镛成雅奏，抉挑草木示微情。嗟予公事君归兴，不得相从细讲明。
题方友民诗卷
作者：刘克庄
朝代：宋

删定实惟曾大父，文忠况是老先生。
力行所学斯无愧，偶发于诗亦有声。
合止笙镛成雅奏，抉挑草木示微情。
嗟予公事君归兴，不是相从细讲明。
题方寺丞西重山瀑布亭
作者：刘克庄
朝代：宋
体裁：七言律诗

与客穷源上尽山，林霏初卷岭泥乾。似嫌甲第施朱戟，别筑茅亭俯碧湍。龙怒岂容缘磴汲，雹寒不敢近崖看。平生粗有登临胆，今日凭高立未安。
题方寺丞西重山瀑布亭
作者：刘克庄
朝代：宋

与客穷源上尽山，林霏初卷岭泥干。
似嫌甲第施朱戟，别筑茅亭俯碧湍。
龙怒岂容缘磴汲，雹寒不敢近崖看。
平生粗有登临胆，今日凭高立未安。
题方楷一轩
作者：刘克庄
朝代：宋

初看华扁知趋向，徐览羣言见切磋。
鹄至安能令弈善，羊亡岂不为歧多。
爻重翼十几繁矣，贰二参三奈一何。
老汉暮年无顿处，轩中半榻肯分么。
题方楷一轩
作者：刘克庄
朝代：宋

初看华扁知趋向，徐览群言见切磋。鹄至安能令弈善，羊亡岂不为歧多。爻重翼十几繁矣，贰二参三奈一何。老汉暮年无顿处，轩中半榻肯分么。
题方楷一轩
作者：刘克庄
朝代：宋

初看华扁知趋向，徐览群言见切磋。
鹄至安能令弈善，羊亡岂不为歧多。
爻重翼十几繁矣，贰二参三柰一何。
老汉暮年无顿处，轩中半榻肯分麽。
题方武成诗草
作者：刘克庄
朝代：宋
体裁：七言律诗

性僻爱诗如至宝，借君诗卷百回看。吟来体犯诸家少，改定人移一字难。束瀑为题犹夭矫，吞山入句尚苍寒。嗟余老钝资磨琢，安得同衾语夜阑。
题方武成诗草
作者：刘克庄
朝代：宋

性僻爱诗如至宝，借君诗卷百迴看。
吟来体犯诸家少，改定人移一字难。
束瀑为题犹夭矫，吞山入句尚苍寒。
嗟余老钝资磨琢，安得同衾语夜阑。
题方海丰诗卷
作者：刘克庄
朝代：宋

诗境高吟太白伦，梧州下笔李潮亲。
今观天马非凡种，肯厌家鸡问外人。
力大鰲来吞钓饵，心专虱看似车轮。
盛年出手追风雅，莫与香奁作后尘。
题方海丰诗卷
作者：刘克庄
朝代：宋

诗境高吟太白伦，梧州下笔李潮亲。今观天马非凡种，肯厌家鸡问外人。力大鳌来吞钓饵，心专虱看似车轮。盛年出手追风雅，莫与香奁作后尘。
题方至诗卷
作者：刘克庄
朝代：宋

华宗人物甲吾乡，丹穴由来出凤凰。
万卷楼高谁敢上，五言城小不能当。
几曾费我挥斤力，尚欲传君啮镞方。
何日重寻溪上路，共羹苦荬饭黄粱。
题方至诗卷
作者：刘克庄
朝代：宋

华宗人物甲吾乡，丹穴由来出凤凰。万卷楼高谁敢上，五言城小不能当。几曾费我挥斤力，尚欲传君齧镞方。何日重寻溪上路，共羹苦荬饭黄粱。
题方至诗卷
作者：刘克庄
朝代：宋

华宗人物甲吾乡，丹穴由来出凤凰。
万卷楼高谁敢上，五言城小不能当。
几曾费我挥斤力，尚欲传君齧镞方。
何日重寻豀上路，共羹苦荬饭黄粱。
题旧记颜
作者：刘克庄
朝代：宋
体裁：七言律诗

忆携束书来京师，洛下诸贤颇见推。当日难为元方弟，何处闻有蔡克儿。晚节免羞彦回面，后生愿识李邕眉。五陵年少欺衰飒，不见田光盛壮时。
题晤上人诗卷
作者：刘克庄
朝代：宋
体裁：七言律诗

星星短发茁霜根，今后村非昔后村。无客雨中能裹饭，有僧月下忽敲门。佛为摩顶虽真觉，儒劝加巾亦格言。师不茹荤余止酒，何时煮茗得重论。
题晤上人诗卷
作者：刘克庄
朝代：宋

星星短髮茁霜根，今后村非昔后村。
无客雨中能裹饭，有僧月下忽敲门。
佛为摩顶虽真觉，儒劝加巾亦格言。
师不茹荤余止酒，何时煮茗得重论。
题本草
作者：刘克庄
朝代：宋
体裁：七言绝句

勤读方书不为身，里中耆旧半成尘。几时作个荒山主，多种黄精售与人。
题本草
作者：刘克庄
朝代：宋

勤读方书不为身，里中耆旧半成尘。
几时作箇荒山主，多种黄精售与人。
题杂书卷六言三首
作者：刘克庄
朝代：宋

小雅衰周所作，二南治世之音。子虚失之誇大，太玄文以艰深。论笃惟昌黎伯，史法止太史公。谁云孔墨道二，但见聃非传同。若稽古至三万，道德经亦五千。俗学见皮肤止，圣处非口耳传。
题杂书卷六言三首·其一
作者：刘克庄
朝代：宋

小雅衰周所作，二南治世之音。子虚失之夸大，太玄文以艰深。
题杂书卷六言三首·其一
作者：刘克庄
朝代：宋

小雅衰周所作，二南治世之音。子虚失之誇大，太玄文以艰深。
题杂书卷六言三首·其三
作者：刘克庄
朝代：宋
体裁：六言诗

若稽古至三万，道德经亦五千。俗学见皮肤止，圣处非口耳传。
题杂书卷六言三首·其二
作者：刘克庄
朝代：宋
体裁：六言诗

论笃惟昌黎伯，史法止太史公。谁云孔墨道二，但见聃非传同。
题李斗南诗卷
作者：刘克庄
朝代：宋

君家两诗人，诗名满天地。大者扶宿酲，入论金銮事。小者乘天风，去草玉楼记。却后五百年，之子岂苗裔。奈何不神仙，亦复未富贵。抱瑟诸公门，索米长安市。
题李斗南诗卷
作者：刘克庄
朝代：宋

君家两诗人，诗名满天地。
大者扶宿酲，入论金銮事。
小者乘天风，去草玉楼记。
却后五百年，之子岂苗裔。
奈何不神僊，亦復未富贵。
抱瑟诸公门，索米长安市。
题林户曹寒斋
作者：刘克庄
朝代：宋
体裁：七言律诗

举世争驰势利场，君于冷处看人忙。不营摩诘散花室，只设苏州听雨床。种果园林无虎守，勘书窗几有萤光。直须唤起西塘老，来向斋中伴石塘。
题林文之诗卷二首
作者：刘克庄
朝代：宋

叔季词人杂雅哇，喜君诗卷美无瑕。朋侪却走避三舍，句律斩新成一家。肯学小儿烹虱胫，要看大手拔鲸牙。村翁岂敢持衡尺，直为痴年两倍加。君豪自合相推逊，吾老犹堪共切磋。有许奇奇并怪怪，直将少少胜多多。风人所作葩而正，治世之音乐以和。他日薰弦要赓载，勿为处士五噫歌。
题林文之诗卷二首·其一
作者：刘克庄
朝代：宋
体裁：七言律诗

叔季词人杂雅哇，喜君诗卷美无瑕。朋侪却走避三舍，句律斩新成一家。肯学小儿烹虱胫，要看大手拔鲸牙。村翁岂敢持衡尺，直为痴年两倍加。
题林文之诗卷二首·其二
作者：刘克庄
朝代：宋

君豪自合相推逊，吾老犹堪共切磋。
有许奇奇并怪怪，直将少少胜多多。
风人所作葩而正，治世之音乐以和。
他日熏絃要赓载，勿为处士五噫歌。
题林文之诗卷二首·其二
作者：刘克庄
朝代：宋
体裁：七言律诗

君豪自合相推逊，吾老犹堪共切磋。有许奇奇并怪怪，直将少少胜多多。风人所作葩而正，治世之音乐以和。他日薰弦要赓载，勿为处士五噫歌。
题林梦馨本朝杂咏
作者：刘克庄
朝代：宋
体裁：七言律诗

二百新题字四千，庚申已后甲寅前。继周可以知百世，续汉谁曾到八年。江左重修泰陵录，水心绝重建隆编。何时老子真闲退，共结青灯蠹简缘。
题林琦友于轩
作者：刘克庄
朝代：宋

城中甲第连霄汉，吾子书窗占地悭。卧地大衾长枕共，呻吟细字短檠间。一门兄季推谌纪，北屋东西著孔颜。祗恐四方羔雁到，未容坚坐闭柴关。
题林琦友于轩
作者：刘克庄
朝代：宋

城中甲第连霄汉，吾子书窗占地悭。
卧起大衾长枕共，呻吟细字短檠间。
一门兄季推谌纪，北屋东西着孔颜。
祗恐四方羔雁到，未容坚坐闭柴关。
题林琦友于轩
作者：刘克庄
朝代：宋

城中甲第连霄汉，吾子书窗占地悭。卧起大衾长枕共，呻吟细字短檠间。一门兄季推谌纪，北屋东西著孔颜。祗恐四方羔雁到，未容坚坐闭柴关。
题林璞经属平寇录
作者：刘克庄
朝代：宋
体裁：五言律诗

倏尔蜂窝起，俄然鼠首枭。果能歌竞病，不枉事票姚。瘴岭收氛祲，朝家赏烂焦。祝君深养勇，稍北有天骄。
题桃源图一首
作者：刘克庄
朝代：宋
体裁：六言诗

但记嬴二世尔，岂知晋太康耶。一境浑无租税，四时长有桃花。
题梁抚干见一堂
作者：刘克庄
朝代：宋
体裁：七言律诗

勇归陶子元非矫，素懒嵇公每不堪。僧贺新堂初见一，友忻旧径再开三。渠侬去矣涯之北，此士佳哉斗以南。遮莫肯招房□客，老夫或可作同参。
题水西何侯诗卷
作者：刘克庄
朝代：宋

刘翰潘柽社友称，何侯直要续心灯。阴山有雪双雕下，碧落无云一鹤升。觜距专场渠克畏，鼓旗傍噪我安能。男儿何必毛锥子，麟阁云台有分登。
题水西何侯诗卷
作者：刘克庄
朝代：宋

刘翰潘柽社友称，何侯直要续心灯。
阴山有雪双雕下，碧落无云一鹤新。
觜距专场渠克畏，鼓旗傍噪我安能。
男儿何必毛锥子，麟阁云台有分登。
题永嘉黄仲炎文卷二首
作者：刘克庄
朝代：宋

书坊黄册诱儿童，朝取封侯夕拜公。贾董奇材无地立，欧苏精鉴与人同。安知李廌麾门外，不觉刘几入彀中。蚤晚君王求极谏，莫教豪杰泣途穷。龙泉笔绝文章熄，此作居然可贵珍。激处翻嫌董生缓，新来却笑退之陈。假令覆瓿无知者，尚可藏山待后人。外物区区均粪土，祝君爱取不赀身。
题永嘉黄仲炎文卷二首·其一
作者：刘克庄
朝代：宋
体裁：七言律诗

书坊黄册诱儿童，朝取封侯夕拜公。贾董奇材无地立，欧苏精鉴与人同。安知李廌麾门外，不觉刘几入彀中。蚤晚君王求极谏，莫教豪杰泣途穷。
题永嘉黄仲炎文卷二首·其二
作者：刘克庄
朝代：宋

龙泉笔绝文章熄，此作居然可贵珍。激处翻嫌董生缓，新来却笑退之陈。假令覆瓿无知者，尚可藏山待后人。外物区区均粪土，祝君爱取不赀身。
题永嘉黄仲炎文卷二首·其二
作者：刘克庄
朝代：宋

龙泉笔绝文章熄，此作居然可贵珍。
激处飜嫌董生缓，新来却笑退之陈。
假令覆瓿无知者，尚可藏山待后人。
外物区区均粪土，祝君爱取不赀身。
题永福黄生行卷
作者：刘克庄
朝代：宋

废诗二十余年矣，忽读来诗眼暂明。
处士梅曾如许瘦，化人酒莫过于清。
蛩鸣竞起为唐体，牛耳谁堪主夏盟。
事阔语长殊未竟，跨馿作么问归程。
题永福黄生行卷
作者：刘克庄
朝代：宋

废诗二十馀年矣，忽读来诗眼暂明。处士梅曾如许瘦，化人酒莫过于清。蛩鸣竞起为唐体，牛耳谁堪主夏盟。事阔语长殊未竟，跨驴作么问归程。
题永福黄生行卷
作者：刘克庄
朝代：宋

废诗二十馀年矣，忽读来诗眼暂明。处士梅曾如许瘦，化人酒莫过于清。蛩鸣竞起为唐体，牛耳谁堪主夏盟。事阔语长殊未竟，跨驴作麽问归程。
题江贯道山水十绝
作者：刘克庄
朝代：宋

世间平远景，万幅在洪家。晚至番君国，方知不是夸。一棹微茫里，孤亭紫翠间。恍疑涉彭蠡，又似访庐山。江险不容极，禹功胡可忘。向来小龙子，衮冕食千羊。夹立朝群玉，浓妆列万笄。中州不敢顿，抛在瘴云西。茆山千万叠，不得见天全。帆出扶胥口，无山只有天。雪冒禹碑石，云埋泌草堂。早知抱遗恨，悔不挟乾粮。半夜黄天荡，楼船雪浪中。当年草檄客，今日负樵翁。太武求溲处，支祁著锁边。淮风晨裂面，淮浪夜惊船。展卷嗟丘也，东西南北人。昔还行脚债，今作卧游身。一匹好东绢，天寒家未温。尽教儿拆绣，闲管妇无裈。
题江贯道山水十绝·其一
作者：刘克庄
朝代：宋
体裁：五言绝句

世间平远景，万幅在洪家。晚至番君国，方知不是夸。
题江贯道山水十绝·其一〇
作者：刘克庄
朝代：宋

一匹好东绢，天寒家未温。
尽教儿拆绣，闲管妇无禈。
题江贯道山水十绝·其七
作者：刘克庄
朝代：宋
体裁：五言绝句

半夜黄天荡，楼船雪浪中。当年草檄客，今日负樵翁。
题江贯道山水十绝·其三
作者：刘克庄
朝代：宋
体裁：五言绝句

江险不容极，禹功胡可忘。向来小龙子，衮冕食千羊。
题江贯道山水十绝·其九
作者：刘克庄
朝代：宋
体裁：五言绝句

展卷嗟丘也，东西南北人。昔还行脚债，今作卧游身。
题江贯道山水十绝·其二
作者：刘克庄
朝代：宋

一棹微茫裏，孤亭紫翠间。
恍疑涉彭蠡，又似访庐山。
题江贯道山水十绝·其二
作者：刘克庄
朝代：宋
体裁：五言绝句

一棹微茫里，孤亭紫翠间。恍疑涉彭蠡，又似访庐山。
题江贯道山水十绝·其五
作者：刘克庄
朝代：宋

茆山千万叠，不得见天全。帆出扶胥口，无山只有天。
题江贯道山水十绝·其五
作者：刘克庄
朝代：宋

茆山千万迭，不得见天全。
帆出扶胥口，无山只有天。
题江贯道山水十绝·其八
作者：刘克庄
朝代：宋

太武求溲处，支祁着鏁边。
淮风晨裂面，淮浪夜惊船。
题江贯道山水十绝·其八
作者：刘克庄
朝代：宋

太武求溲处，支祁著锁边。淮风晨裂面，淮浪夜惊船。
题江贯道山水十绝·其六
作者：刘克庄
朝代：宋

雪冒禹碑石，云埋泌草堂。早知抱遗恨，悔不挟乾粮。
题江贯道山水十绝·其六
作者：刘克庄
朝代：宋

雪冒禹碑石，云埋泌草堂。
早知抱遗恨，悔不挟干粮。
题江贯道山水十绝·其十
作者：刘克庄
朝代：宋

一匹好东绢，天寒家未温。尽教儿拆绣，闲管妇无裈。
题江贯道山水十绝·其四
作者：刘克庄
朝代：宋

夹立朝羣玉，浓粧列万筓。
中州不敢顿，抛在瘴云西。
题江贯道山水十绝·其四
作者：刘克庄
朝代：宋

夹立朝群玉，浓妆列万笄。中州不敢顿，抛在瘴云西。
题汤伯纪程文
作者：刘克庄
朝代：宋

诏书选后宫，众女竞媒致。
拂镜浓画眉，临风高绾髻。
朝犹东邻居，夕已金屋贵。
彼姝绝代姿，绰约乘云气。
箴史合古趣，佩服与今异。
宜哉寤寐求，惜也憔悴弃。
君门深復深，岁遣花鸟使。
题汤柏纪程文
作者：刘克庄
朝代：宋

诏书选后宫，众女竞媒致。拂镜浓画眉，临风高绾髻。朝犹东邻居，夕已金屋贵。彼姝绝代姿，绰约乘云气。箴史合古趣，佩服与今异。宜哉寤寐求，惜也憔悴弃。君门深复深，岁遣花鸟使。
题汪道士云庵
作者：刘克庄
朝代：宋
体裁：五言绝句

触石才肤寸，垂天忽怒飞。道人不出户，笑汝出还归。
题汪道士云庵
作者：刘克庄
朝代：宋

触石纔肤寸，垂天忽怒飞。
道人不出户，笑汝出还归。
题法帖
作者：刘克庄
朝代：宋
体裁：七言绝句

二王万古擅书名，闻说临池学始成。瘗鹤字犹看不见，黄庭小楷付来生。
题洪使君诗卷
作者：刘克庄
朝代：宋

刻于芹泮士争披，传到茅庐我窃窥。突过韦郎森戟句，高如柳恽采苹诗。日惟坐啸熏沉水，间亦摇毫品荔支。况有太丘为小序，遥知流布满京师。
题洪使君诗卷
作者：刘克庄
朝代：宋

刻于芹泮士争披，传到茅庐我窃窥。突过韦郎森戟句，高如柳恽采蘋诗。日惟坐啸熏沉水，间亦摇毫品荔支。况有太丘为小序，遥知流布满京师。
题海陵徐神翁墓
作者：刘克庄
朝代：宋
体裁：七言律诗

忽被黄符迫下山，许携苕帚面天颜。早知锦缆盛宫女，因舍红巾问阿环。空有蚋蝇侵玉骨，断无龙虎守金丹。秋坟翁仲相酬答，日落僧归家闭关。
题灵石日长老所藏寒斋遗墨
作者：刘克庄
朝代：宋

佛子扫空泡影后，道家跳出{囱页}门余。
日公未得为超脱，犹宝寒斋数纸书。
题灵石日长老所藏寒斋遗墨
作者：刘克庄
朝代：宋

佛子扫空泡影后，道家跳出䪿门馀。日公未得为超脱，犹宝寒斋数纸书。
题灵石日长老所藏寒斋遗墨
作者：刘克庄
朝代：宋
体裁：七言绝句

佛子扫空泡影后，道家跳出囟门馀。日公未得为超脱，犹宝寒斋数纸书。
题灵石日长老所藏寒斋遗墨
作者：刘克庄
朝代：宋

佛子扫空泡影后，道家跳出囱门馀。
日公未得为超脱，犹宝寒斋数纸书。
题王推官应麟诗卷
作者：刘克庄
朝代：宋

忆与南宫共说诗，伤心岁晚故人稀。昔如幽谷莺相友，今作辽天鹤独飞。绝喜王家生福畤，固应米老有元晖。不须更傍人篱落，名父亲传夜半衣。
题王推官应麟诗卷
作者：刘克庄
朝代：宋

忆与南宫共说诗，伤心岁晚故人稀。昔如幽谷莺相友，今作辽天鹤独飞。绝喜王家生福畴，固应米老有元晖。不须更傍人篱落，名父亲传夜半衣。
题王推官应麟诗卷
作者：刘克庄
朝代：宋

忆与南宫共说诗，伤心岁晚故人稀。
昔如幽谷鶑相友，今作辽天鹤独飞。
绝喜王家生福畤，固应米老有元晖。
不须更傍人篱落，名父亲传夜半衣。
题画二首
作者：刘克庄
朝代：宋

奋雄何勇猛，取履若儿童。眇是沙中帝，不如圯上翁。绝顶风吹酒，中流浪骇舟。参军颠落帽，处士悔科头。
题画二首·其一
作者：刘克庄
朝代：宋
体裁：五言绝句

奋雄何勇猛，取履若儿童。眇是沙中帝，不如圯上翁。
题画二首·其二
作者：刘克庄
朝代：宋
体裁：五言绝句

绝顶风吹酒，中流浪骇舟。参军颠落帽，处士悔科头。
题画六言一首
作者：刘克庄
朝代：宋
体裁：六言诗

子猷无乘兴舟，越石有长啸楼。雪灭千山踪迹，月照几家乐愁。
题白渡方氏听蛙亭
作者：刘克庄
朝代：宋
体裁：七言律诗

塘水拍堤科斗生，想君亭子俯幽清。黄梅雨足野田润，牡曲烟收村墅晴。莫信人嫌无理闹，颇疑渠有不平鸣。画堂方喜听琴阮，谁爱天然律吕声。
题真仁夫画卷
作者：刘克庄
朝代：宋

草木黄落，水云莽苍。
孤舟卸帆，冻雁失行。
昔余远游，沿漓泝湘。
堠长店疏，仆痡马僵。
行李萧然，有诗满囊。
今其老矣，宁志四方。
抚卷追思，历历不忘。
题真仁夫画卷
作者：刘克庄
朝代：宋

草木黄落，水云莽苍。孤舟卸帆，冻雁失行。昔余远游，沿漓溯湘。堠长店疏，仆痡马僵。行李萧然，有诗满囊。今其老矣，宁志四方。抚卷追思，历历不忘。
题真仁夫画卷
作者：刘克庄
朝代：宋

草木黄落，水云莽苍。
孤舟卸帆，冻鴈失行。
昔余远游，沿灕泝湘。
堠长店疎，仆痡马僵。
行李萧然，有诗满囊。
今其老矣，宁志四方。
抚卷追思，历历不忘。
题真继翁司令新居二首·听雨楼
作者：刘克庄
朝代：宋

共极堂中听雨楼，谁知华扁有源流。追攀应物并和仲，友爱全真与子由。老监情尤种冢嗣，放翁语亦本前修。文忠百世之标准，更向韦苏以上求。
题真继翁司令新居二首·听雨楼
作者：刘克庄
朝代：宋
体裁：七言律诗

共极堂中听雨楼，谁知华扁有源流。追攀应物并和仲，友爱全真与子由。老监情尤钟冢嗣，放翁语亦本前修。文忠百世之标准，更向韦苏以上求。
题真继翁司令新居二首·听雨楼
作者：刘克庄
朝代：宋

共极堂中听雨楼，谁知华扁有源流。追攀应物并和仲，友爱全真与子由。老监情尤钟冢嗣，放翁语亦本前修。文忠百世之标准，更向韦苏以上求。招鹤山空衿佩散，至今复以格名轩。礼诗学已先传子，性理书犹密付孙。程氏必须通一件，申公云不在多言。侯芭老去头如雪，曾受吾师罔极恩。
题真继翁司令新居二首·格轩
作者：刘克庄
朝代：宋
体裁：七言律诗

招鹤山空衿佩散，至今复以格名轩。礼诗学已先传子，性理书犹密付孙。程氏必须通一件，申公云不在多言。侯芭老去头如雪，曾受吾师罔极恩。
题真继翁司令新居二首·格轩
作者：刘克庄
朝代：宋

招鹤山空衿佩散，至今復以格名轩。
礼诗学已先传子，性理书犹密付孙。
程氏必须通一件，申公云不在多言。
侯芭老去头如雪，曾受吾师罔极恩。
题研六言四首 其一 第一砚
作者：刘克庄
朝代：宋
体裁：六言诗

嘘呵肌理泉润，拊摩德性玉温。可谓无毫发恨，何曾犯斧凿痕。
题研六言四首·其一
作者：刘克庄
朝代：宋

嘘呵肌理泉润，拊摩德性玉温。
可谓无毫髮恨，何曾犯斧凿痕。
题研六言四首·其三
作者：刘克庄
朝代：宋
体裁：六言诗

无驳杂者其色，不磷缁者其德。方岩求之不得，后村不求而获。
题研六言四首·其二
作者：刘克庄
朝代：宋
体裁：六言诗

其面固已晬然，其背贵不可言。宁捧以供李白，勿举以掷郑畋。
题研六言四首·其四
作者：刘克庄
朝代：宋
体裁：六言诗

眼如胡僧之碧，口如老庞之吸。子云要伴玄草，添丁勿翻墨汁。
题研六言四首·第一砚
作者：刘克庄
朝代：宋

嘘呵肌理泉润，拊摩德性玉温。可谓无毫发恨，何曾犯斧凿痕。其面固已晬然，其背贵不可言。宁捧以供李白，勿举以掷郑畋。无驳杂者其色，不磷缁者其德。方岩求之不得，后村不求而获。眼如胡僧之碧，口如老庞之吸。子云要伴玄草，添丁勿翻墨汁。
题砚
作者：刘克庄
朝代：宋
体裁：七言绝句

吾砚平生极自珍，涂云抹月发清新。临归携就西湖洗，不受东华一点尘。
题福清薛明府太平禾图
作者：刘克庄
朝代：宋
体裁：七言律诗

闻说琴堂似水清，天公产瑞告西成。宛如唐叔称同颖，未羡相如诧一茎。岳牧定应图画进，朝家曷有玺书旌。侬诗社舞村歌尔，让紫薇郎作颂声。
题端溪王使君诗卷
作者：刘克庄
朝代：宋
体裁：七言律诗

社友凋零雅道穷，使君于此信英雄。性情所发前无古，骚选虽高不必同。蚤日甫曾怀渭北，暮年丘只在家东。何时偃伯兴文治，尽采新吟献法宫。
题竹溪近藁二首
作者：刘克庄
朝代：宋

□上翁新授□□，□□字字费精研。韩婴岂敢为□□，郭象安能□□□。曾是呕心多警语，或疑枕膝有奇传。溪□□僻□□□，何日真乘入剡船。□□久让□□□，□□墙低怯浅攻。白敏居常嘲杜甫，愈谦自说效卢仝。三千首探骊颔宝，九万里抟鹏背风。欲往从之翅羽短，碧天无际海连空。
题竹溪近藁二首·其一
作者：刘克庄
朝代：宋
体裁：七言律诗

□上翁新授□□，□□字字费精研。韩婴岂敢为□□，郭象安能□□□。曾是呕心多警语，或疑枕膝有奇传。溪□□僻□□□，何日真乘入剡船。
题竹溪近藁二首·其二
作者：刘克庄
朝代：宋
体裁：七言律诗

□□久让□□□，□□墙低怯浅攻。白敏居常嘲杜甫，愈谦自说效卢仝。三千首探骊颔宝，九万里抟鹏背风。欲往从之翅羽短，碧天无际海连空。
题系年录
作者：刘克庄
朝代：宋
体裁：七言律诗

炎绍诸贤虑未精，今追遗恨尚难平。区区王谢营南渡，草草江徐议北征。往日中丞甘结好，暮年都督始知兵。可怜白发宗留守，力请銮舆幸旧京。
题繫年录
作者：刘克庄
朝代：宋

炎绍诸贤虑未精，今追遗恨尚难平。
区区王谢营南渡，草草江徐议北征。
往日中丞甘结好，暮年都督始知兵。
可怜白髮宗留守，力请銮舆幸旧京。
题缺
作者：刘克庄
朝代：宋
体裁：古风

少全。若论死生无愧怍，幅巾岂不胜貂蝉。
题罗亨祖丛菊隠居
作者：刘克庄
朝代：宋
体裁：七言律诗

令君抱送当秋晚，手种寒葩占断清。伯始厚颜贪饮水，灵均满腹饱餐英。要须晚节分香臭，宁与朝华角悴荣。父老方夸琴调古，未应高兴慕渊明。
题胡仲威文藁
作者：刘克庄
朝代：宋
体裁：古风

熟读执事文，恍如入宝山。瑰异千万种，一一无可删。瑶草既俯拾，珠树亦仰攀。美玉不知数，照映穹壤间。大者中圭瓒，小者堪佩环。居然郊庙器，胡为委荆菅。嗟余颇识宝，对之清涕潸。携寘蔀屋内，虹气惊市阛。常恐阳虎辈，窃去亡繇还。何当变姓名，袖出函谷关。
题萧令山则文编二首
作者：刘克庄
朝代：宋

茧纸银钩写一通，殷勤投赠愧空空。
辙环晚乃交吾子，稇载天将富此翁。
著论未容符独步，操琴欲与愈争雄。
儿童错认眉间喜，疑有珠犀满箧中。
题萧令山则文编二首
作者：刘克庄
朝代：宋

茧纸银钩写一通，殷勤投赠愧空空。辙环晚乃交吾子，稛载天将富此翁。著论未容符独步，操琴欲与愈争雄。儿童错认眉间喜，疑有珠犀满箧中。咄咄人皆怪老夫，奈何此客去难呼。招温处士为罗否，待穆先生设醴无。我有青刍堪秣马，君言白发久占乌。人生蝉冕腰金印，未抵斑衣膝下娱。
题萧令山则文编二首·其一
作者：刘克庄
朝代：宋

茧纸银鈎写一通，殷勤投赠愧空空。
辙环晚乃交吾子，稛载天将富此翁。
着论未容符独步，操琴欲与愈争雄。
儿童错认眉间喜，疑有珠犀满箧中。
题萧令山则文编二首·其一
作者：刘克庄
朝代：宋

茧纸银钩写一通，殷勤投赠愧空空。辙环晚乃交吾子，稛载天将富此翁。著论未容符独步，操琴欲与愈争雄。儿童错认眉间喜，疑有珠犀满箧中。
题萧令山则文编二首·其二
作者：刘克庄
朝代：宋
体裁：七言律诗

咄咄人皆怪老夫，奈何此客去难呼。招温处士为罗否，待穆先生设醴无。我有青刍堪秣马，君言白发久占乌。人生蝉冕腰金印，未抵斑衣膝下娱。
题萧令山则文编二首·其二
作者：刘克庄
朝代：宋

咄咄人皆怪老夫，奈何此客去难呼。
招温处士为罗否，待穆先生设醴无。
我有青刍堪秣马，君言白髮久占乌。
人生蝉冕腰金印，未抵斑衣膝下娱。
题蔡烓主簿诗卷
作者：刘克庄
朝代：宋

诗作平生崇，因而废不为。君豪频挑战，吾老怯交绥。哨骑来无定，网船发尚迟。日长无职事，半是撚髭时。
题蔡烓主簿诗卷
作者：刘克庄
朝代：宋

诗作平生祟，因而废不为。君豪频挑战，吾老怯交绥。哨骑来无定，纲船发尚迟。日长无职事，半是撚髭时。旧止四人为律体，今通天下话头行。谁编宗派应添谱，要续传灯不记名。放子一头嗟我老，避君三舍与之平。由来作者皆攻苦，莫信人言七步成。
题蔡烓主簿诗卷·其一
作者：刘克庄
朝代：宋

诗作平生祟，因而废不为。
君豪频挑战，吾老怯交绥。
哨骑来无定，纲船发尚迟。
日长无职事，半是捻髭时。
题蔡烓主簿诗卷·其一
作者：刘克庄
朝代：宋

诗作平生祟，因而废不为。君豪频挑战，吾老怯交绥。哨骑来无定，纲船发尚迟。日长无职事，半是撚髭时。
题蔡烓主簿诗卷·其二
作者：刘克庄
朝代：宋
体裁：七言律诗

旧止四人为律体，今通天下话头行。谁编宗派应添谱，要续传灯不记名。放子一头嗟我老，避君三舍与之平。由来作者皆攻苦，莫信人言七步成。
题袁秘书文藁
作者：刘克庄
朝代：宋

场屋声名淳绍初，同时一辈晓星疎。
举人尚记前乡贡，天子亦呼行秘书。
出蜀诗堪编杜集，涉湘文可补骚余。
中朝典册须鸿笔，何必然藜照蠹鱼。
题袁秘书文藁
作者：刘克庄
朝代：宋
体裁：七言律诗

场屋声名淳绍初，同时一辈晓星疏。举人尚记前乡贡，天子亦呼行秘书。出蜀诗堪编杜集，涉湘文可补骚馀。中朝典册须鸿笔，何必然藜照蠹鱼。
题许介之诗草
作者：刘克庄
朝代：宋
体裁：五言律诗

我留鸢跕外，君住雁回边。走仆行千里，敲门授一编。真妍非粉黛，至巧谢雕镌。何必周丞相，男儿要自传。
题许介之诗草
作者：刘克庄
朝代：宋

我留鸢跕外，君住鴈迴边。
走仆行千里，敲门授一编。
真妍非粉黛，至巧谢雕镌。
何必周丞相，男儿要自传。
题诚斋像二首
作者：刘克庄
朝代：宋

欧阳公屋畔人，吕东莱派外诗。海外咸推独步，江西横出一枝。平园左相亚传，澹庵资政端明。老先生活八十，中秘书了一生。
题诚斋像二首·其一
作者：刘克庄
朝代：宋
体裁：六言诗

欧阳公屋畔人，吕东莱派外诗。海外咸推独步，江西横出一枝。
题诚斋像二首·其二
作者：刘克庄
朝代：宋
体裁：六言诗

平园左相亚传，澹庵资政端明。老先生活八十，中秘书了一生。
题读碑图
作者：刘克庄
朝代：宋
体裁：古风

二人共读道旁碑，一敏一钝天赋之。敏者过目跃骑去，钝者停鞭方凝思。哀哉德祖丹颈祸，伏于伯喈黄绢辞。古人服善有公是，回也知十赐知二。圣师笑曰女弗如，未闻端木惎颜氏。呜呼向使颜氏逢若人，未知何地堪容身。
题读碑图
作者：刘克庄
朝代：宋

二人共读道旁碑，一敏一钝天赋之。敏者过目跃骑去，钝者停鞭方凝思。哀哉德祖丹颈祸，伏于柏喈黄绢辞。古人服善有公是，回也知十赐知二。圣师笑曰女弗如，未闻端木惎颜氏。鸣呼向使颜氏逢若人，未知何地堪容身。
题赚兰亭图
作者：刘克庄
朝代：宋

山阴茧纸见者希，辨才传之于永师。行年八十手不释，栖之梁上鬼莫窥。虬须天子欲得之，威以祸福僧诡辞。智勇至此无所施，相国房公乃设奇。东台御史奉诏驰，易服变姓谒老缁。止客置醴因联诗，评书订画犹埙篪。稍稍益狎不见疑，卷而怀之若拾遗。须臾□都得台移，都督传诏来龙墀。僧绝复苏成白痴，始悟学究即绣衣。文皇如尧房如夔，磊磊落落两曜垂。谲取一帖安肯为，帖归天上神护持。拓本之价犹不赀，他日昭陵以自随。温韬掘者果是非，世人空宝定武碑。
题赚兰亭图
作者：刘克庄
朝代：宋

山阴茧纸见者希，辨才传之于永师。行年八十手不释，栖之梁上鬼莫窥。虬须天子欲得之，威以祸福僧诡辞。智勇至此无所施，相国房公乃设奇。东台御史奉诏驰，易服变姓谒老缁。止客置醴因联诗，评书订画犹埙篪。稍稍益狎不见疑，卷而怀之若拾遗。须臾□都得台移，都督传诏来龙墀。僧绝复苏成白痴，始悟学究即绣衣。文皇如尧房如夔，磊磊落落两曜垂。谲取一帖安肯为，帖归天上神护持。搨本之价犹不赀，他日昭陵以自随。温韬掘者果是非，世人空宝定武碑。
题赚兰亭图
作者：刘克庄
朝代：宋

山阴茧纸见者希，辨才传之于永师。
行年八十手不释，栖之梁上鬼莫窥。
虬鬚天子欲得之，威以祸福僧诡辞。
智勇至此无所施，相国房公乃设奇。
东台御史奉诏驰，易服变姓谒老缁。
止客置醴因联诗，评书订画犹埙箎。
稍稍益狎不见疑，卷而怀之若拾遗。
须臾□都得台移，都督传诏来龙墀。
僧绝復苏成白痴，始悟学究即绣衣。
文皇如尧房如夔，磊磊落落两曜垂。
谲取一帖安肯为，帖归天上神护持。
搨本之价犹不赀，他日昭陵以自随。
温韬掘者果是非，世人空宝定武碑。
题赵上舍崇�诗卷
作者：刘克庄
朝代：宋
体裁：五言律诗

系出诸王后，名高胄子中。昔惟称八凯，今复有□□。疏可编遗史，诗宁论变风。所交皆胜彦，未必记衰翁。
题赵上舍崇𦝚诗卷
作者：刘克庄
朝代：宋

系出诸王后，名高胄子中。
昔惟称八凯，今復有□□。
疏可编遗史，诗宁论变风。
所交皆胜彦，未必记衰翁。
题赵与㑾贽卷
作者：刘克庄
朝代：宋
体裁：七言律诗

身已明农老一丘，屡空何以答珍投。新腔高处古乐府，警句当家小倚楼。此笔生花尤组丽，彼风吹箨漫轻浮。从前作者皆勤苦，萤雪功夫更讲求。
题赵主簿省试议併以将行
作者：刘克庄
朝代：宋

世儒通易少，公子信人豪。
几载韦编绝，三篇纸价高。
素心鄙温饱，余事及风骚。
台阃招徕广，勾朱不足劳。
题赵主簿省试议并以将行
作者：刘克庄
朝代：宋
体裁：五言律诗

世儒通易少，公子信人豪。几载韦编绝，三篇纸价高。素心鄙温饱，馀事及风骚。台阃招徕广，勾朱不足劳。
题赵别驾委斋
作者：刘克庄
朝代：宋
体裁：七言律诗

乍看华扁费寻思，徐叩微言极坦夷。无可奈何安命者，吾非恶此欲逃之。万羊赋禄渠前定，二鸟蒙恩彼一时。总被委斋参透了，不求符竹止求祠。
题赵子固诗卷
作者：刘克庄
朝代：宋
体裁：七言律诗

紫芝仲白俱仙去，晚秀惟君擅士林。字肖率更亲手作，诗疑贾岛后身吟。九成合奏音方备，三染为纁色始深。老去尤于朋友笃，未忘几研琢磨心。
题赵志仁南溪双莲
作者：刘克庄
朝代：宋
体裁：七言律诗

乃翁去记玉楼成，岁帅乡人祀洛英。文耀可无田助祭，象贤赖有谷传声。奇葩融结双莲瑞，奕叶追攀五桂荣。累将重侯何足道，几人三世有诗名。
题赵志仁南溪双莲
作者：刘克庄
朝代：宋

乃翁去记玉楼成，岁帅乡人祀洛英。
文耀可无田助祭，象贤頼有谷传声。
奇葩融结双莲瑞，奕叶追攀五桂荣。
纍将重侯何足道，几人三世有诗名。
题赵昌花一首
作者：刘克庄
朝代：宋

赵叟生长太平，以着色花擅名。
自古良工独苦，于今墨画盛行。
题赵昌花一首
作者：刘克庄
朝代：宋
体裁：六言诗

赵叟生长太平，以著色花擅名。自古良工独苦，于今墨画盛行。
题赵检察贽卷
作者：刘克庄
朝代：宋
体裁：七言律诗

福唐少尹平生友，函送王孙一卷诗。始信人间有龙种，又疑天上下麟儿。月须玉斧修成后，仙待金丹炼熟时。不是樗翁心有窍，镜中添雪到须眉。
题赵检察贽卷
作者：刘克庄
朝代：宋

福唐少尹平生友，函送王孙一卷诗。
始信人间有龙种，又疑天上下麟儿。
月须玉斧修成后，仙待金丹炼熟时。
不是樗翁心有窍，镜中添雪到鬚眉。
题赵西里诗卷二首
作者：刘克庄
朝代：宋

不向莺边击宝鞍，海门东畔把鱼竿。无蒲萄酒博太守，有竹枝歌传小蛮。到处名山留屐齿，看来元气在毫端。绣娃辛苦描新样，肯信春风放牡丹。
题赵西里诗卷二首
作者：刘克庄
朝代：宋

紫芝仲白飞仙去，常恐英才不复生。
人叹斯文逢厄运，天留此老主齐盟。
执鞭孰可为之御，序齿吾犹事以兄。
未必时人能着价，后千百载话头行。
题赵西里诗卷二首
作者：刘克庄
朝代：宋

紫芝仲白飞仙去，常恐英才不复生。人叹斯文逢厄运，天留此老主齐盟。执鞭孰可为之御，序齿吾犹事以兄。未必时人能著价，后千百载话头行。不向莺边系宝鞍，海门东畔把鱼竿。无蒲萄酒博太守，有竹枝歌传小蛮。到处名山留屐齿，看来元气在毫端。绣娃辛苦描新样，肯信春风放牡丹。
题赵西里诗卷二首·其一
作者：刘克庄
朝代：宋

紫芝仲白飞仙去，常恐英才不复生。人叹斯文逢厄运，天留此老主齐盟。执鞭孰可为之御，序齿吾犹事以兄。未必时人能著价，后千百载话头行。
题赵西里诗卷二首·其一
作者：刘克庄
朝代：宋

紫芝仲白飞仙去，常恐英才不復生。
人叹斯文逢厄运，天留此老主齐盟。
执鞭孰可为之御，序齿吾犹事以兄。
未必时人能着价，后千百载话头行。
题赵西里诗卷二首·其二
作者：刘克庄
朝代：宋

不向莺边系宝鞍，海门东畔把鱼竿。无蒲萄酒博太守，有竹枝歌传小蛮。到处名山留屐齿，看来元气在毫端。绣娃辛苦描新样，肯信春风放牡丹。
题赵西里诗卷二首·其二
作者：刘克庄
朝代：宋

不向鶑边繫宝鞍，海门东畔把鱼竿。
无蒲萄酒博太守，有竹枝歌传小蛮。
到处名山留屐齿，看来元气在毫端。
绣娃辛苦描新样，肯信春风放牡丹。
题达卿侄别墅
作者：刘克庄
朝代：宋
体裁：七言律诗

吾门不幸去华亡，赖有高才出雁行。自拟退之称稍黠，孰云白也是阳狂。表阡鹤许侬归老，饮砚虹为汝发祥。它日雏莺燎黄诰，分墦应许及联墙。
题达卿侄别墅
作者：刘克庄
朝代：宋

吾门不幸去华亡，頼有高才出鴈行。
自拟退之称稍黠，孰云白也是阳狂。
表阡鹤许侬归老，饮砚虹为汝发祥。
它日雏鶑燎黄诰，分墦应许及联墙。
题近稿
作者：刘克庄
朝代：宋
体裁：七言律诗

箪瓢久已甘颜巷，笔橐先曾侍汉廷。杜视王侯等蝼蚁，坡轻名利比蜗蝇。更无荐鲔仪登俎，时有求羊炬入陵。老矣终身作伧父，诸公努力佐中兴。
题近藁二首
作者：刘克庄
朝代：宋

世间小家数，不瘦失之寒。都未饱鲸脍，徒然烹虮肝。于今无对垒，亘古有荒坛。改竄无全句，明朝更取看。
题近藁二首
作者：刘克庄
朝代：宋

吾年开八秩，形槁更心灰。禅缚病居士，诗殃冻秀才。无功上麟阁，有案在乌台。攻苦三千首，谁曾著价来。世间小家数，不瘦失之寒。都未饱鲸脍，徒然烹虮肝。于今无对垒，亘古有荒坛。改窜无全句，明朝更取看。
题近藁二首·其一
作者：刘克庄
朝代：宋

吾年开八秩，形槁更心灰。
禅缚病居士，诗殃冻秀才。
无功上麟阁，有案在乌台。
攻苦三千首，谁曾着价来。
题近藁二首·其一
作者：刘克庄
朝代：宋

吾年开八秩，形槁更心灰。禅缚病居士，诗殃冻秀才。无功上麟阁，有案在乌台。攻苦三千首，谁曾著价来。
题近藁二首·其二
作者：刘克庄
朝代：宋
体裁：五言律诗

世间小家数，不瘦失之寒。都未饱鲸脍，徒然烹虮肝。于今无对垒，亘古有荒坛。改窜无全句，明朝更取看。
题郑宁文卷
作者：刘克庄
朝代：宋
体裁：七言律诗

昔侍西山讲习时，颇于函丈得精微。书如逐客犹遭绌，辞取横汾亦恐非。筝笛岂能谐雅乐，绮纨元未识深衣。嗟余老矣君方少，勤向师门扣指归。
题金华王山甫吟稿
作者：刘克庄
朝代：宋
体裁：五言律诗

载贽来相觅，挑灯读失惊。尊公王逸少，外祖郑康成。子壮堪传嫡，吾衰浪得名。江湖有公论，不必问钟嵘。
题陈主学达观堂二首
作者：刘克庄
朝代：宋

大观鹏与鴳，小智管并蠡。椿菌年脩短，夔蚿足少多。交锋蜗左角，森戟蚁南柯。惟酒能齐物，醺醺合太和。华堂需被记，老笔岂能工。尺鴳飞篱下，醯鸡舞瓮中。形骸均土木，利欲等苓通。独学知闻少，烦君为击蒙。
题陈主学达观堂二首·其一
作者：刘克庄
朝代：宋

大观鹏与鴳，小智管并蠡。椿菌年脩短，夔蚿足少多。交锋蜗左角，森戟蚁南柯。惟酒能齐物，醺醺合太和。
题陈主学达观堂二首·其一
作者：刘克庄
朝代：宋

大观鹏与鷃，小智管并蠡。
椿菌年修短，夔蚿足少多。
交锋蜗左角，森戟蚁南柯。
惟酒能齐物，醺醺合太和。
题陈主学达观堂二首·其二
作者：刘克庄
朝代：宋

华堂需被记，老笔岂能工。尺鴳飞篱下，醯鸡舞瓮中。形骸均土木，利欲等苓通。独学知闻少，烦君为击蒙。
题陈主学达观堂二首·其二
作者：刘克庄
朝代：宋

华堂需被记，老笔岂能工。
尺鷃飞篱下，酰鸡舞瓮中。
形骸均土木，利欲等苓通。
独学知闻少，烦君为击蒙。
题陈复祖节推留远斋
作者：刘克庄
朝代：宋
体裁：五言律诗

曾读蔡公诗，夫君志可知。试看鸾铩翼，岂若豹留皮。寒柏无阳艳，朝花有夕披。长公真样子，何必远求师。
题陈復祖节推留远斋
作者：刘克庄
朝代：宋

曾读蔡公诗，夫君志可知。
试看鸾铩翼，岂若豹留皮。
寒柏无阳艷，朝花有夕披。
长公真样子，何必远求师。
题陈生学达观堂二首
作者：刘克庄
朝代：宋

华堂需被记，老笔岂能工。
尺鷃}飞篱下，醯鸡舞甕中。
形骸均土木，利欲等苓通。
独学知闻少，烦君为击蒙。
题陈生学达观堂二首
作者：刘克庄
朝代：宋

大观鹏与鷃}，小智管并蠡。椿菌年修短，夔蚿足少多。交锋蜗左角，森戟蚁南柯。惟酒能齐物，醺醺合太和。
题陈遂卿隐居
作者：刘克庄
朝代：宋

蚤日称雄翰墨林，暮年里巷且浮沉。诸公自负遗贤愧，此士元无谤国心。子佩子衿输少俊，某丘某水拣幽深。明时莫作逃尧计，忽有弓旌底处寻。
题陈遂卿隠居
作者：刘克庄
朝代：宋

蚤日称雄翰墨林，暮年里巷且浮沉。
诸公自负遗贤媿，此士元无谤国心。
子佩子衿输少俊，某丘某水拣幽深。
明时莫作逃尧计，忽有弓旌底处寻。
题陈霆诗卷
作者：刘克庄
朝代：宋
体裁：七言律诗

读它人作多遗恨，君似连城璧少瑕。楮叶国工如许刻，菖蒲灵物偶然花。今无摩诘携同宿，后有荆公选百家。不惜矮窗残烛下，与将朱笔撷菁华。
题陶谷朝林山楼帖
作者：刘克庄
朝代：宋

鸾胶曲子久喧传，烈祖英明素薄焉。
语草探怀周[以下残缺]
题陶谷朝林山楼帖
作者：刘克庄
朝代：宋
体裁：古风

鸾胶曲子久喧传，烈祖英明素薄焉。语草探怀周。
题韩柳庙碑一首
作者：刘克庄
朝代：宋
体裁：七言绝句

韩柳子孙皆物故，士民尸祝尚如新。吾行天下已头白，三百年唐惟二人。
题馀干姚三锡书钞
作者：刘克庄
朝代：宋
体裁：七言律诗

顷传汤序心倾挹，兹得姚钞手阖开。朱子所疑非孔传，汉儒之罪甚秦灰。时清纵未经筵召，岁晚宁无掌故来。揽辔远臣惭力薄，不能为国论遗材。
题高九万菊涧
作者：刘克庄
朝代：宋

胡公饮菊潭，八十冠貂蝉。高叟饮菊涧，六十雪满颠。胡公死无名，高叟生无权。权随粪土尽，名与穹壤传。刘生劝高叟，世事不两全。饥且拾落英，渴且？寒泉。快吟三千篇，多活五百年。
题高九万菊涧
作者：刘克庄
朝代：宋
体裁：古风

胡公饮菊潭，八十冠貂蝉。高叟饮菊涧，六十雪满颠。胡公死无名，高叟生无权。权随粪土尽，名与穹壤传。刘生劝高叟，世事不两全。饥且拾落英，渴且�寒泉。快吟三千篇，多活五百年。
题高九万菊磵
作者：刘克庄
朝代：宋

胡公饮菊潭，八十冠貂蝉。
高叟饮菊磵，六十雪满颠。
胡公死无名，高叟生无权。
权随粪土尽，名与穹壤传。
刘生劝高叟，世事不两全。
饥且拾落英，渴且𣂏寒泉。
快吟三千篇，多活五百年。
题高端礼竹屋
作者：刘克庄
朝代：宋

植物惟竹尤清刚，高君占断作屋场。首阳二子艴然怒，柰何千载侵了强。七贤六逸接踵起，纷纭聚讼如诸墙。士师狐疑不能决，后村老子来平章。世间物以少为贵阳市，姚花禹柏蜀海棠，箨龙子孙异于是，布满天地并四方。幽栖自是渠高兴，胜践不与君相妨。立谈虞芮各冰释，高君奄有千筼筜。设榻中央墉四旁，莫遣俗客升吾堂。
题高端礼竹屋
作者：刘克庄
朝代：宋

植物惟竹尤清刚，高君占断作屋场。首阳二子艴然怒，柰何千载侵了疆。七贤六逸接踵起，纷纭聚讼如堵墙。士师狐疑不能决，后村老子来平章。世间物以少为贵，姚花禹柏蜀海棠。箨龙子孙异于是，布满天地并四方。幽栖自是渠高兴，胜践不与君相妨。立谈虞芮各冰释，高君奄有千筼筜。设榻中央墉四旁，莫遣俗客升吾堂。
题高端礼竹屋
作者：刘克庄
朝代：宋

植物惟竹尤清刚，高君占断作屋场。
首阳二子艴然怒，柰何千载侵了疆。
七贤六逸接踵起，纷纭聚讼如堵墙。
士师狐疑不能决，后村老子来平章。
世间物以少为贵，姚花禹柏蜀海棠。
箨龙子孙异于是，布满天地并四方。
幽栖自是渠高兴，胜践不与君相妨。
立谈虞芮各冰释，高君奄有千篔筜。
设榻中央墉四旁，莫遣俗客升吾堂。
题黄景文诗
作者：刘克庄
朝代：宋

病叟懒亲灯久矣，得君贽卷阖还开。专心致意刻成楮，有胆通身占断梅。中的孟云非尔力，钻坚颜叹竭吾才。旧时奇字今忘却，不是无人载酒来。蚤穿草履行求友，晚闭柴荆病绝交。古德皆曾经棒喝，今人不肯事推敲。吟千万首等蛩响，续三百篇无凤胶。霍地鬓毛如雪色，少年岁月莫轻抛。
题黄景文诗·其一
作者：刘克庄
朝代：宋
体裁：七言律诗

病叟懒亲灯久矣，得君贽卷阖还开。专心致意刻成楮，有胆通身占断梅。中的孟云非尔力，钻坚颜叹竭吾才。旧时奇字今忘却，不是无人载酒来。
题黄景文诗·其二
作者：刘克庄
朝代：宋
体裁：七言律诗

蚤穿草履行求友，晚闭柴荆病绝交。古德皆曾经棒喝，今人不肯事推敲。吟千万首等蛩响，续三百篇无凤胶。霍地鬓毛如雪色，少年岁月莫轻抛。
题龙眠十八尊者
作者：刘克庄
朝代：宋

尝闻天台境，肉身往无从。
仁夫示此图，恍惚游其中。
应真一一若旧识，或踞怪石临飞淙。
山鬼投牒何敬恭，天女问法尤丰茸。
盆鱼鬐鬛等针粟，放去夭矫拏空蒙。
山深无人地祇出，被服导从侔王公。
前驱鸷兽后夔魍，徐行殿以一瘦筇。
巉巉苍壁谡谡松，下有老宿眉雪浓。
石桥灭没云气断，似是鬼国非天宫。
层冰融结挟怒瀑，毒虺喷薄含腥风。
至人于此方入定，坏衲羃首枯株同。
等闲一坐六十劫，汝技有尽吾无穷。
书生往往谈性命，怵以祸福犹儿童。
倒持手版口劝进，对此宁不面发红。
我知龙眠笔外意，要与浊世鍼盲聋。
退之云释善变幻，恺之谓画能神通。
幻耶神耶两莫诘，与子持叩西山翁。
题龙眠十八尊者
作者：刘克庄
朝代：宋

尝闻天台境，肉身往无从。仁夫示此图，恍惚游其中。应真一一若旧识，或踞怪石临飞淙。山鬼投牒何敬恭，天女问法尤丰茸。盆鱼鬐鬣等针粟，放去夭矫拿空濛。山深无人地祇出，被服导从侔王公。前驱鸷兽后夔魍，徐行殿以一瘦筇。巉巉苍壁谡谡松，下有老宿眉雪浓。石桥灭没云气断，似是鬼国非天宫。层冰融结挟怒瀑，毒虺喷薄含腥风。至人于此方入定，坏衲羃首枯株同。等闲一坐六十劫，汝技有尽吾无穷。书生往往谈性命，怵以祸福犹儿童。倒持手版口劝进，对此宁不面发红。我知龙眠笔外意，要与浊世针盲聋。退之云释善变幻，恺之谓画能神通。幻耶神耶两莫诘，与子持叩西山翁。
颠危
作者：刘克庄
朝代：宋
体裁：五言绝句

老梢虑航危，隆栋忧厦颠。危欠维楫尔，颠将覆压焉。
风
作者：刘克庄
朝代：宋

风于天地间，惟桂尤其雄。将由岩窍多，或是地形穹。不知起何处，但觉来无穷。浮埃晦白昼，奇响激半空。一怒动旬浃，小亦数日中。城堞凛欲压，况此半亩宫。尝闻古至人，御气犹轻鸿。刘季晚可怜，击筑悲沛丰。我老断恐怖，眡身等枯蓬。飘掷付大块，奚必分西东。
风
作者：刘克庄
朝代：宋
体裁：古风

风于天地间，惟桂尤其雄。将由岩窍多，或是地形穹。不知起何处，但觉来无穷。浮埃晦白昼，奇响激半空。一怒动旬浃，小亦数日中。城堞凛欲压，况此半亩宫。尝闻古至人，御气犹轻鸿。刘季晚可怜，击筑悲沛丰。我老断恐怖，视身等枯蓬。飘掷付大块，奚必分西东。
风入松 其一 福清道中作
作者：刘克庄
朝代：宋
体裁：词

橐泉梦断夜初长。别馆凄凉。细思二十年前事，叹人琴、已矣俱亡。改尽潘郎鬓发，销残荀令衣香。多年布被冷如霜。到处同床。箫声一去无消息，但回首、天海茫茫。旧日风烟草树，而今总断人肠。
风入松 其三 癸卯至石塘追和十五年前韵
作者：刘克庄
朝代：宋
体裁：词

残更难挨抵年长。晓月凄凉。芙蓉院落深深闭，叹芳卿、今在今亡。绝笔无求凰曲，痴心有返魂香。起来休镊鬓边霜。半被堆床。定归兜率蓬莱去，奈人间、无路茫茫。缘断谩三弹指，忧来欲九回肠。
风入松 其二 福清道中作
作者：刘克庄
朝代：宋
体裁：词

归鞍尚欲小徘徊。逆境难排。人言酒是销忧物，奈病馀、孤负金罍。萧瑟捣衣时候，凄凉鼓缶情怀。远林摇落晚风哀。野店犹开。多情惟是灯前影，伴此翁、同去同来。逆旅主人相问，今回老似前回。
风入松·归鞍尚欲小徘徊
作者：刘克庄
朝代：宋

归鞍尚欲小徘徊。逆境难排。人言酒是消忧物，奈病余孤负金罍。萧瑟捣衣时候，凄凉鼓缶情怀。远林摇落晚风哀，野店犹开。多情惟是灯前影，伴此翁同去同来。逆旅主人相问，今回老似前回。
风入松·归鞍尚欲小徘徊
作者：刘克庄
朝代：宋
体裁：词

归鞍尚欲小徘徊。逆境难排。人言酒是消忧物，奈病馀、孤负金罍。萧瑟捣衣时候，凄凉鼓缶情怀。远林摇落晚风哀。野店犹开。多情惟是灯前影，伴此翁、同去同来。逆旅主人相问，今回老似前回。
风入松·攀翻宰树暂徘徊
作者：刘克庄
朝代：宋
体裁：词

攀翻宰树暂徘徊。草草安排。昔人徒步陈鸡絮，愧公家、仆马觥罍。华表旧愁满目，黄粱残梦伤怀。欲将庄列等欢哀。对卷慵开。凭高指点虚无路，问何年、辽鹤归来。宿酒得风渐解，小舆待月同回。
风入松（癸卯至石塘追和十五年前韵）
作者：刘克庄
朝代：宋
体裁：词

残更难睚抵年长。晓月凄凉。芙蓉院落深深闭，叹芳卿、今在今亡。绝笔无求凰曲，痴心有返魂香。起来休镊鬓边霜。半被堆床。定归兜率蓬莱去，奈人间、无路茫茫。缘断漫三弹指，忧来欲九回肠。
风入松（福清道中作）
作者：刘克庄
朝代：宋
体裁：词

橐泉梦断夜初长。别馆凄凉。细思二十年前事，叹人琴、已矣俱亡。改尽潘郎鬓发，消残荀令衣香。多年布被冷如霜。到处同床。箫声一去无消息，但回首、天海茫茫。旧日风烟草树，而今总断人肠。
风幡堂二首
作者：刘克庄
朝代：宋

告子早不动，先师四十馀。乃知卢行者，暗合秀才书。夜夜各趺坐，朝朝同打斋。不知那个子，曾梦祖师来。
风旛堂二首
作者：刘克庄
朝代：宋

告子早不动，先师四十馀。乃知卢行者，暗合秀才书。
风旛堂二首
作者：刘克庄
朝代：宋
体裁：古风

夜夜各趺坐，朝朝同打斋。不知那个子，曾梦祖师来。
风旛堂二首·其一
作者：刘克庄
朝代：宋

告子早不动，先师四十余。
乃知卢行者，暗合秀才书。
风旛堂二首·其二
作者：刘克庄
朝代：宋

夜夜各趺坐，朝朝同打斋。
不知那箇子，曾梦祖师来。
风流子·白莲
作者：刘克庄
朝代：宋
体裁：词

松桂各参天。石桥下，新种一池莲。似仙子御风，来从姑射，地灵献宝，座向蓝田。曾入先生虚白室，不喜傅朱铅。记茂叔溪头，深衣听讲，远公社里，素衲安禅。山间。多红鹤，端相久，蓦地飞去翩跹。但蝶戏鹭翘，有时偷近傍边。对月中乍可，伴娥孤令，墙头谁肯，窥玉三年。俗客浓妆，安知国艳天然。
风流子（白莲）
作者：刘克庄
朝代：宋
体裁：词

松桂各参天。石桥下，新种一池莲。似仙子御风，来从姑射，地灵献宝，产向蓝田。曾入先生虚白屋，不喜傅朱铅。记茂叔溪头，深衣听讲，远公社里，素衲安禅。山间。多红鹤，端相久，蓦地飞去蹁跹。但蝶戏鹭翘，有时偷近旁边。对月中乍可，伴娥孤另，墙头谁肯，窥玉三年。俗客浓妆，安知国艳天然。
风雨凉甚一首
作者：刘克庄
朝代：宋
体裁：五言律诗

淅淅吹庭树，铮铮溅瓦沟。乍除秦酷吏，重见晋清流。山有月行脚，溪无风打头。不知楚台客，何以说悲秋。
风雪二首
作者：刘克庄
朝代：宋

持帚通樵径，搘筇过藓桥。
不知及门者，若个肯埋腰。
风雪二首 其二 雪
作者：刘克庄
朝代：宋

持帚通樵径，支筇过藓桥。不知及门者，若个肯埋腰。
风雪二首·其一
作者：刘克庄
朝代：宋
体裁：五言绝句

大块号万窍，强名之曰风。楚人无意义，乱说有雌雄。
风雪二首·其二
作者：刘克庄
朝代：宋

持帚通樵径，搘筇过藓桥。
不知及门者，若箇肯埋腰。
风雪二首·风
作者：刘克庄
朝代：宋

大块号万窍，强名之曰风。楚人无意义，乱说有雌雄。持帚通樵径，支筇过藓桥。不知及门者，若个肯埋腰。
飞将
作者：刘克庄
朝代：宋
体裁：五言绝句

沙漠有烽起，上林无雁来。可怜汉飞将，虚筑望乡台。
飞将
作者：刘克庄
朝代：宋

沙漠有烽起，上林无鴈来。
可怜汉飞将，虚筑望乡台。
食早荔七首
作者：刘克庄
朝代：宋

苧萝仙子绛纱裳，岁岁年年逞色香。不比阿环池上果，一千年得一番尝。活八十年头雪白，啖三百颗面桃红。村南村北无人识，向荔枝边觅此翁。树头栗鼠往来频，时遣髽童作徼巡。不是尚方要包贡，暮年赖此助精神。蜀道闽山各有之，千林红绿任纷披。杜诗息响难追和，蔡谱孤行欠补遗。万株绛翠图难画，一种甘滋味鲜知。但见美如西子舌，断无齼上玉环眉。向来唤做荔支颠，浪得颠名不记年。帝悯此翁颜色老，即家除拜荔支仙。先生受用晚萧然，日晏厨荒突未烟。说与儿童休懒觅，摘来丹实可加笾。
食早荔七首·其一
作者：刘克庄
朝代：宋

苎萝仙子绛纱裳，岁岁年年逞色香。不比阿环池上果，一千年得一番尝。
食早荔七首·其一
作者：刘克庄
朝代：宋

苧萝仙子绛纱裳，岁岁年年逞色香。不比阿环池上果，一千年得一番尝。
食早荔七首·其七
作者：刘克庄
朝代：宋
体裁：七言绝句

先生受用晚萧然，日晏厨荒突未烟。说与儿童休懒觅，摘来丹实可加笾。
食早荔七首·其三
作者：刘克庄
朝代：宋

树头栗鼠往来频，时遣髽童作徼巡。不是尚方要包贡，暮年赖此助精神。
食早荔七首·其三
作者：刘克庄
朝代：宋

树头栗鼠往来频，时遣髽童作徼巡。
不是尚方要包贡，暮年頼此助精神。
食早荔七首·其二
作者：刘克庄
朝代：宋
体裁：七言绝句

活八十年头雪白，啖三百颗面桃红。村南村北无人识，向荔枝边觅此翁。
食早荔七首·其五
作者：刘克庄
朝代：宋
体裁：七言绝句

万株绛翠图难画，一种甘滋味鲜知。但见美如西子舌，断无齼上玉环眉。
食早荔七首·其六
作者：刘克庄
朝代：宋

向来唤做荔支颠，浪得颠名不记年。帝悯此翁颜色老，即家除拜荔支仙。
食早荔七首·其六
作者：刘克庄
朝代：宋

向来唤做荔支颠，浪得颠名不记年。
帝悯此翁颜色老，即家除拜荔支僊。
食早荔七首·其四
作者：刘克庄
朝代：宋
体裁：七言绝句

蜀道闽山各有之，千林红绿任纷披。杜诗息响难追和，蔡谱孤行欠补遗。
饮中题一首
作者：刘克庄
朝代：宋
体裁：七言律诗

曾从庄列问端倪，俗学区区等瓮鸡。佛法须偿蚯蚓债，帝魂化作杜鹃啼。安知丞相嗔如屋，但见山公醉似泥。它日门人求注脚，只须标作饮中题。
饮中题一首
作者：刘克庄
朝代：宋

曾从庄列问端倪，俗学区区等甕鸡。佛法须偿蚯蚓债，帝魂化作杜鹃啼。安知丞相嗔如屋，但见山公醉似泥。它日门人求注脚，只须标作饮中题。
饮者
作者：刘克庄
朝代：宋
体裁：五言绝句

大醉害心风，小醉卧咽呕。世有大先生，一饮石五斗。
饮良翁宫教新第二首
作者：刘克庄
朝代：宋

拂袖归来计未疏，别规爽垲卜新居。即今独擅百弓地，当日惟携一束书。户外何须置行马，坐中不必尽悬鱼。渠亦若与人家国，输与兴公赋遂初。负郭依山远市廛，高宜台榭下宜田。径当膏抹从盘谷，似向丹青见辋川。别墅暮年□□□，□□□□□南迁。与君幸已抽身了，共结黄鸡白酒缘。
饮良翁宫教新第二首·其一
作者：刘克庄
朝代：宋

拂袖归来计未疎，别规爽垲卜新居。
即今独擅百弓地，当日惟携一束书。
户外何须置行马，坐中不必尽悬鱼。
渠亦若与人家国，输与兴公赋遂初。
饮良翁宫教新第二首·其一
作者：刘克庄
朝代：宋
体裁：七言律诗

拂袖归来计未疏，别规爽垲卜新居。即今独擅百弓地，当日惟携一束书。户外何须置行马，坐中不必尽悬鱼。渠亦若与人家国，输与兴公赋遂初。
饮良翁宫教新第二首·其二
作者：刘克庄
朝代：宋
体裁：七言律诗

负郭依山远市廛，高宜台榭下宜田。径当膏抹从盘谷，似向丹青见辋川。别墅暮年□□□，□□□□□南迁。与君幸已抽身了，共结黄鸡白酒缘。
饯乡守宋监丞二首
作者：刘克庄
朝代：宋

束起蒲鞭教令清，郡人未识疾呼声。瓯闽莫不兴于学，虞芮忘其所以争。父老见棠思旧爱，儿童骑竹若初迎。何须更说郎官省，小却犹当拜水衡。牛屋渔矶在履封，晚将身世托春风。荒原拾穗谁怜我，小队寻花屡屈公。耄有须眉如盖老，衰无歌诵美文翁。明时各遂飞潜性，去矣鞭鸾碧落中。
饯乡守宋监丞二首·其一
作者：刘克庄
朝代：宋
体裁：七言律诗

束起蒲鞭教令清，郡人未识疾呼声。瓯闽莫不兴于学，虞芮忘其所以争。父老见棠思旧爱，儿童骑竹若初迎。何须更说郎官省，小却犹当拜水衡。
饯乡守宋监丞二首·其二
作者：刘克庄
朝代：宋

牛屋渔矶在履封，晚将身世托春风。荒原拾穗谁怜我，小队寻花屡屈公。耄有须眉如盖老，衰无歌诵美文翁。明时各遂飞潜性，去矣鞭鸾碧落中。
饯乡守宋监丞二首·其二
作者：刘克庄
朝代：宋

牛屋渔矶在履封，晚将身世託春风。
荒原拾穗谁怜我，小队寻花屡屈公。
耄有鬚眉如盖老，衰无歌诵美文翁。
明时各遂飞潜性，去矣鞭鸾碧落中。
饯潘使君二首
作者：刘克庄
朝代：宋

一念拳拳帝所临，士民皆谅使君心。
随车雨每孚精祷，下濑船多出俸金。
两载公真茹檗苦，百年人尚爱棠阴。
从今紧闭袁家户，庭雪平腰径草深。